CHRA.TV - هه‌ڵسوکه‌وتی سێکسیی گونجاو\n09 ئازار 2014\nدواین نوێکردنەوە یەک شەممە, 09 ئازار 2014 21:36\nبڵاوكراوەتەوە لە یەک شەممە, 09 ئازار 2014 21:33\nنوسراوە لە لایەن عەتا مەلا کەریم\nعه‌تا مه‌لا که‌ریم - بریستڵ\nمن لێره‌دا نامه‌وێت باس له کرداری سێکس بکه‌م، چۆن به‌تامه‌و چۆن ته‌ندروسته، ته‌کنییکه‌کانی له کۆمه‌ڵگا جیاوازه‌کاندا چین و چۆن باشترین چێژ له‌و کاره وه‌رده‌گیرێت. ئه‌وه‌ی له‌م بابه‌ته‌دا من باسی ده‌که‌م هه‌ڵسوکه‌وتی سێکسی گونجاوه بۆ مرۆڤی سه‌ده‌ی بیستو یه‌که‌م و هیوادارم بتوانم چه‌ند لایه‌نێکی ڕوون بکه‌مه‌وه یان هه‌ر نه‌بێت وه بیری که‌سانێکی شاره‌زاتری بهێنمه‌وه که ئێمه ئه‌مڕۆ چه‌نده پێویستییمان به ڕۆشنبیری سێکسی و هه‌ڵسوکه‌وتی سێکسی گونجاو هه‌یه. د. سرور وتارێکی نوسیوه به‌ناوی " خۆ ڕزگارکردن له ده‌ستپه‌ڕ" و له گۆڤاری زانستی سه‌رده‌م و ماڵپه‌ڕی ده‌روونناسیدا بڵاوکراوه‌ته‌وه. خۆزگه له‌باتی ئه‌وه باسی خۆڕزگارکردنی بکردایه له ده‌یان خووی کۆمه‌ڵایه‌تی نابه‌جێ له‌کاتێکدا که ده‌ستپه‌ڕ ته‌نها جۆرێکی دیکه‌یه له سێکس و په‌تای کۆلێرا نییه تا خه‌ڵک خۆی لێ ڕزگار بکات. له‌زۆربه‌ی کاتدا له‌لایه‌نی ته‌ندروستییه‌وه بێمه‌ترسییه چ له‌لایه‌نی جه‌سته‌یی وه‌ک بڵابوونه‌وه‌ی نه‌خۆشییه زایه‌ندییه‌کان و چ له‌لایه‌نی کۆمه‌ڵایه‌تی و یاساییه‌وه که ته‌نها په‌یوه‌ندی به‌و که‌سه‌وه هه‌یه و به‌س. ته‌نها کێشه‌یه‌ک که هه‌یبێت پێده‌چێت خۆ ماندووکردنی زۆری هه‌ندێک گه‌نج بێت که له‌وکاته‌دا ده‌کرێت بڵێین که‌مکردنه‌وه یان کۆنترۆڵ کردنی ئه‌و کاره. بۆ مه‌سه‌له‌ی فێربوونیشی ئه‌وه به‌ر له مرۆڤ زۆربه‌ی ئاژه‌ڵه‌کان زانیویانه‌و پیاده‌ی ده‌که‌ن و ئه‌و کاره له ئاژه‌ڵدا به ده‌ستمیز ناسراوه. له‌کاتێکدا که ئه‌و ئاژه‌ڵانه نه ده‌چنه سه‌ر ئینته‌رنێت و نه سه‌یری سه‌ته‌لایت ده‌که‌ن.\nبه‌م جۆره ئه‌وه‌ی جیاوازه تێگه‌یشتنی مرۆڤه بۆ په‌سه‌ندی و نا په‌سه‌ندی ڕه‌فتاره‌کان. دیاره خه‌ڵکانێکی زۆر چه‌پڵه‌ی ئافه‌رین بۆ هه‌ڵوێستی پیاوانه‌ی ئه‌و کابرا مه‌غریبییه لێ ده‌ده‌ن له‌کاتێکدا که چه‌نده‌های دیکه وه‌ک زۆردارو نه‌زان و لاژگ و بێڕه‌وشت سه‌یری ده‌که‌ن. دیاره کچه‌که‌ی ئه‌و له مه‌غریب به‌بێ ئاره‌زووی خۆی ماره کراوه له که‌سێک. هه‌ر له یه‌که‌م شه‌وه‌وه کابرا ده‌ستی کردووه به ڕه‌یپ کردنی و ئه‌مه به‌رده‌وام ده‌بێت تا ئه‌و کاته‌ی که کابرا چیدیکه توانای سێکسی نامێنێت. پێده‌چێت وه‌ک کاردانه‌وه‌یه‌ک ئه‌و کچه چه‌نده‌ها په‌یوه‌ندی نهێنی دیکه دروست بکات و به‌پێچه‌وانه‌ی ئاین و کولتوور و کۆمه‌ڵگاوه کاری سێکسی نهێنی ئه‌نجام بدات و هتد... باوکیشی له به‌لجیکا ئه‌وه ئاره‌زووی خۆیه‌تی چۆن هه‌ڵسوکه‌وت ده‌کات.\n· که‌س بۆی نییه له‌گه‌ڵ مناڵ، واته هه‌رکه‌سێکی خوار ته‌مه‌نی 16 ساڵ به‌گوێره‌ی یاسای ئینگلته‌ره بۆ ئه‌و مه‌به‌سته ، هه‌ڵسوکه‌وتی سێکسی بکات وه‌ک:\n§ ماچ کردن و له‌باوه‌ش گرتن به‌بێ هه‌بوونی په‌یوه‌ندییه‌کی نزیکی وه‌ها که هیچ جۆره ته‌مومژێک دروست نه‌کات\n§ نیشاندانی له‌شی ڕووت و ئۆرگانه سێکسییه‌کان به مناڵ\n§ نیشاندانی وێنه‌ی ڕووت یان وێنه گرتنی مناڵ به ڕووتی یان ڕووتکردنه‌وه و سه‌یرکردنی شوێنه تایبه‌ته‌کانی\n§ ده‌ست بۆبردن، بزپێوه‌کردن و نقوچک یان ده‌ست بردن بۆ سنگ و مه‌مک و ئۆرگانه سێکسییه‌کانی چ کچ چ کوڕ\n§ گاڵته‌و قسه‌ی په‌یوه‌ندیدار به سێکسه‌وه که له‌گه‌ڵ ته‌مه‌نیدا ناگونجێت\n§ ناچارکردنی بۆ سێکس له‌هه‌ر ڕێگایه‌که‌وه بێت به ترساندن و تۆقاندنی یاخود هه‌ڵخه‌ڵه‌تاندن و قایل کردنی\n§ قبوڵکردنی ئه‌نجام دانی سێکس له‌گه‌ڵ ئه‌و که‌سه مناڵه به‌بیانوی ئه‌وه‌ی که خۆی داوای کردووه، خۆی پێی خۆشه یان له‌شولاری هه‌ڵی ده‌گرێت یان هه‌ر بڕوبیانویه‌کی دیکه\n· هه‌ر جۆره کارێکی سێکسی له‌نێوان دوو که‌سی گه‌وره‌دا ده‌بێت به ڕه‌زامه‌ندی ته‌واوی هه‌ردوولا بێت ئیتر ژن و مێرد بن یان بێگانه و ئه‌نجام دانی ئه‌و کاره به‌بێ ڕه‌زامه‌ندی ڕه‌یپه‌و له بریتانیا له‌دوای مرۆڤ کوشتن به‌ئه‌قه‌ست دووه‌م گه‌وره‌ترین تاوانه و هه‌ندێک جار سزای زیندانیی هه‌تا هه‌تایی له‌سه‌ره\n· هه‌موو که‌سێکی گه‌وره ئازاده له ڕێکخستنی ژیانی سێکسی خۆیدا و خۆی لێپرسراوه له هه‌ڵبژاردنی ئه‌و شێوازو په‌یوه‌ندییه‌ی که پێکی ده‌هێنێت ئیتر به‌گوێره‌ی شه‌ریعه‌تی ئیسلام بێت یان جوله‌که، کریستیان بێت یان هیندو، یان ته‌نها به‌گوێره‌ی تۆماری فه‌رمی ده‌وڵه‌ت یاخود ته‌نها وه‌ک هاوڕێیه‌تییه‌کی کاتیی یان درێژخایه‌ن بێت نه‌که‌س زۆری لێده‌کات و نه‌که‌س به‌ری لێده‌گرێت\n· هه‌رجۆره ده‌ست بۆبردن، خۆتێهه‌ڵسون، یان کارێکی له‌وجۆره یان زۆرجار قسه‌و هه‌ڵسوکه‌وتی وه‌هاش که به‌رانبه‌ر به بریندارکه‌ر یان په‌لامارده‌رانه‌ی بزانێت له‌باره‌ی سێکسیه‌وه به‌بێ ئه‌نجامدانی ته‌واوی جووتبوون، ئه‌وه‌ش به په‌لاماری سێکسی یان کاری نابه‌جێی سێکسی داده‌نرێت و سزای له‌سه‌ره\n· ئه‌وکه‌سه‌ی تاوانێکی سێکسی له‌سه‌ر ساخ ببێته‌وه زۆر به زه‌حمه‌ت ناوی له لیستی گومانلێکراوانی سێکسی دێته ده‌ره‌وه‌و خۆ ئه‌گه‌ر ئه‌و کاره له‌گه‌ڵ مناڵ بووبێت ئه‌وا به درێژایی ژیانی نابێت له کارێکدا قبوڵ بکرێت و دابمه‌زرێت که په‌یوه‌ندی هه‌بێت به مناڵه‌وه وه‌ک خوێندنگه، باخچه‌ی ساوایان، بنکه‌کانی گه‌نجان، پۆلیس، وه‌رگێڕان، شۆفێری تاکسی هتد...\n· هه‌موو ئه‌و که‌سانه‌ی که کارێک ده‌که‌ن که په‌یوه‌ندی به مناڵ، گه‌نجان، که‌سانی گه‌وره‌ی که‌مئه‌ندام و به‌تایبه‌تی که‌مئه‌ندامی مێشک و ده‌روون، کاری متمانه‌دار و پڕ نهێنی وه‌ک پۆلیس، مامۆستا، وه‌رگێڕ، دوکتۆر، په‌رستیار، شۆفێری تاکسی و هتد... ده‌بێت به‌ڵگه‌نامه‌ی بێتاوانی پێشکه‌ش بکه‌ن. ئه‌م به‌ڵگه‌نامه‌یه له بریتانیا له‌لایه‌ن نوسینگه‌ی تۆمارکردنی تاوان CRB ه‌وه ئاماده ده‌کرێت و یه‌که‌م شوێن که بۆ ناوی ئه‌و که‌سه ده‌گه‌ڕێن لیستی تاوانبارانی سێکسییه به‌رانبه‌ر به مناڵ و دوای ئه‌و لیستی تاوانه سێکسییه‌کانه به‌گشتی.\nمناڵ له کۆمه‌ڵگایه‌کی مه‌ده‌نیدا وه‌ک بوونه‌وه‌رێکی سه‌ربه‌خۆ چاوی لێده‌کرێت که مناڵه ئیتر گرنگ نییه کوڕ یان کچی کێیه، له چ بنه‌ماڵه‌یه‌که، ده‌وڵه‌مه‌نده یان هه‌ژار، ڕۆشنبیره یان ده‌شته‌کی، ساخ و سه‌لامه‌ته یان که‌مئه‌ندام. به‌مجۆره هه‌موو مناڵێک ده‌بێت له مامه‌ڵه‌ی سێکسی ناچیزه‌و ناشایسته به دوور بن و هه‌موو که‌س ده‌بێت ئه‌وه به ئه‌رکی خۆی بزانێت که به‌هه‌رجۆرێک بۆی ده‌کرێت به‌ر له‌و تاوانانه بگرێت. ئیتر ئه‌و تاوانه له‌لایه‌ن که‌سانی گه‌وره‌وه ڕووبده‌ن پیاو بن یان ژن یان له‌لایه‌ن که‌سانی گه‌نجی له مناڵه‌که گه‌وره‌تره‌وه ڕووبده‌ن.\nلێره‌دا ئه‌وه‌مان بۆ ده‌رده‌که‌وێت که جیاوازی نێوان ڕوبه‌ڕوبونه‌وه‌ی ڕاستییه‌کان و خۆ شاردنه‌وه‌و درۆو دووڕووی چییه. پێوه‌ره ڕه‌وشتییه‌کان (ئه‌خلاقییه‌کان) چین و چۆن بڕیاریان له‌سه‌ر ده‌ده‌ین. دیاره شرۆڤه‌کردنی ڕه‌وشت به‌گوێره‌ی کۆمه‌ڵگاو، ئاین و شارستانی وهه‌مان کۆمه‌ڵگا له قۆناغی مێژوویی جیاوازو ئاستی ڕۆشنبیری خه‌ڵک ده‌گۆڕێت. ئه‌وه‌ی له‌لای که‌سێک بێڕه‌وشته له‌لای که‌سکی دیکه پاڵه‌وانێکی نمونه‌ییه. کاتێک چوومه کرماشان بینیم له‌سه‌ر دیواره‌کان به هێڵی گه‌وره نوسرابوو "بێ له‌چک بێ ئابڕووه" به‌ڵێ به پێوه‌ری ئه‌و که‌سه ئه‌وه‌ی له‌چکێکی کرد به‌سه‌رییه‌وه ئیتر له هه‌موو شتێکی خراپ به‌دووره. دیاره له‌به‌رانبه‌ریشدا که‌سانێکی دیکه هه‌ن که هه‌ر ئه‌وانه به خراپ ده‌زانن. لێره‌دا کێشه‌ی گه‌نم گه‌نم و دژایه‌تی به‌رانبه‌ر دێته ئاراوه که به‌ره‌و بابه‌تێکی دیکه‌مان ده‌بات و من حه‌زم به‌و گه‌نم گه‌نمه نییه. ئه‌وه‌ی په‌یوه‌ندی به‌م باسه‌وه هه‌یه ئه‌وه‌یه که له سه‌ده‌ی بیستویه‌که‌مدا ده‌بێت به پێوه‌ره‌کاندا بچینه‌وه. دیاره دژایه‌تی و قبوڵنه‌کردنی شتی نوێ و نامۆ به‌شێکه له سروشتی مرۆڤ و من ئه‌و کێشه‌یه له هه‌موو شارستانی و کۆ‌مه‌ڵگاکاندا به‌دی ده‌که‌م. ئه‌م مه‌سه‌له‌یه په‌یوه‌ندی به کولتوورو داب و نه‌ریته‌وه هه‌یه نه‌ک خراپی خودی شته‌کان. بۆ نمونه، ساڵانی زوو له کۆمه‌ڵگای کورده‌واریدا شه‌وکوت و دزی و تاڵانی نه‌ک هه‌ر عه‌یب نه‌بوو به‌ڵکو به‌شێک بوو له ده‌رخستنی ئازایی و قاره‌مانی. ئه‌وان پێوه‌ری ڕه‌وشتیی خۆیان هه‌بوو، وه‌ک یه‌شار که‌مالی نووسه‌ر باسی ده‌کات، پێیان لۆمه بوو گوندێک تاڵان بکه‌ن که چۆڵه! ئه‌وه ده‌بوو به حیزه فرسه‌ت. به‌ڵام ئه‌گه‌ر له‌و سه‌رده‌مه‌دا بیان ووتایه که‌سێک هه‌یه عه‌ره‌ق ده‌خواته‌وه ئاماده‌بوون به هه‌موو خه‌ڵکی گونده‌که به‌رده‌بارانی بکه‌ن، له‌کاتێکدا که ئه‌و ته‌نها زیانی بۆ خۆی هه‌بووه. هه‌مان به‌سه‌رهات به‌سه‌ر ته‌نووره، ته‌نووره‌ی کورت، سترێچ، پانتۆڵی ته‌سک، چوونه خوێندنگه و زانکۆو فه‌رمانگه و کارگه و کارخانه هتد... دا هاتووه له قۆناغه مێژوویه جیاوازه‌کاندا .\nله کۆتاییدا ده‌توانین بڵێین که مرۆڤ هه‌ر مرۆڤه له هه‌رشوێنیک بێت و هه‌مان پێوه‌ره‌کانی مافی مرۆڤ ده‌یگرێته‌وه. کۆمه‌ڵگاکان به‌رده‌وام ده‌گۆڕێن و بمانه‌وێت یان نه‌مانه‌وێت ئه‌و گۆڕانکارییانه به‌ره‌وڕوومان ده‌بنه‌وه جا له‌باتی ئه‌وه‌ی وه‌ک ووشترمه‌ل (نه‌عامه) سه‌رمان بکه‌ین به ژێر باڵماندا و خۆمان له ڕاستییه‌کان گێل بکه‌ین باشتره که ڕووبه‌ڕوویان ببینه‌وه‌و تێیان بگه‌ین و ڕێوشوێنی گونجاویان بۆ دابنێین. به‌پێچه‌وانه‌وه ئه‌وانه‌ی تووشی هه‌ڵه ده‌بن به‌ره‌و ڕووی چه‌نده‌ها که‌نده‌ڵان هه‌ڵده‌خلیسکێن. ئێستاکه ئه‌وانه‌ی هه‌ڵخلیسکاون که‌م نین، وه‌ک ئه‌وانه‌ی تووشی نه‌خۆشییه زایه‌ندییه‌کان بوون به‌هۆی نه‌زانییه‌وه، ئه‌وانه‌ی تووشی ئاژاوه‌ی ناوماڵ بوون، ئه‌وانه‌ی ده‌بێت هه‌موو یان به‌شێکی زۆری ژیانیان له به‌ندیخانه ببه‌نه سه‌ر له‌به‌ر کوشتنی ژن، کچ یان کچه هاوڕێکه‌یان یان ئه‌نجامدانی تاوانی ڕه‌یپ یان سێکس له‌گه‌ڵ مناڵ، ئه‌وانه‌ی ناویان چووه‌ته ناو تۆماری ڕه‌ش، ئه‌وانه‌ی مناڵه‌کانینان لێیان هه‌ڵهاتوون یان لێیان سه‌ندوون، ئه‌وانه‌ی که تووشی گرێی ده‌روونی نێوان وڵات و هه‌نده‌ران بوون و ناتوانن خۆیان ساخ بکه‌نه‌وه له‌لایه‌ک له‌به‌ر ئه‌وه‌ی، وه‌ک خۆیان بیر ده‌که‌نه‌وه، به‌ر ته‌وژمی گۆڕان نه‌که‌ون و له‌لایکی دیکه‌شه‌وه له‌ترسی له‌ده‌ستدانی ده‌ستکه‌وتی ماڵی و ژیانیی هتد...


ئایا عەلاوی دەسەڵاتی ئەوەی هەیە بڕیار بدات ؟\nالسبت 08 شباط 2020 - 12:30\nلیژنه‌ى یاسایی نوێنه‌رایه‌تى دووپاتیكرده‌وه كه‌بۆ محه‌مه‌د تۆفیق عه‌لاوى سه‌رۆك وه‌زیرانى ڕاسپێردراو له‌ئێستادا هیچ ده‌سه‌ڵاتێكى ده‌ستوورى یان یاسایی نییه تا ئه‌و كاته‌ى سوێندى یاسایی له‌په‌رله‌مان ده‌خوات.\nمحه‌مه‌د غزى جێگرى سه‌رۆكى لیژنه‌كه به‌ئاژانسى هه‌واڵى عێراقى(اه‌ع)ڕایگه‌یاند"ده‌سه‌ڵاته‌كانى سه‌رۆك وه‌زیرانى ڕاسپێردراو ته‌نها به‌دیاریكردنى كابینه وه‌زارییه جگه له‌وه له‌ئێستادا هیچ ده‌سه‌ڵاتێكى یاسایی نییه له‌بڕیاردان.\nلاى خۆیه‌وه تاریق حه‌رب شاره‌زا له‌بوارى یاسا به‌ئاژانسى هه‌واڵى عێراقى(اه‌ع)ڕاگه‌یاند"سه‌رۆك وه‌زیرانى ڕاسپێردراو هیچ ده‌سه‌ڵات وپسپۆرییه‌كى نییه تا ئه‌و كاته‌ى متمانه‌ى نێو ئه‌نجومه‌نى نوێنه‌ران به‌ده‌ست ده‌هێنێت به‌زۆرینه‌ى ژماره‌ى ئه‌ندامانى په‌رله‌مان.\nوتیشى"له‌به‌روارى ڕاسپاردنى له‌لایه‌ن به‌رهه‌م ساڵح سه‌رۆك كۆماره‌وه ده‌توانێت راوێژى سه‌رۆك وه‌زیرانى پێشوو بكات وراوبۆچوونى خۆى بۆ ده‌سه‌ڵاته‌كانى تر بخاته‌ڕوو\n1.كازمى: ڕێگه ناده‌ین هیچ كه‌س ولایه‌نێك په‌لامارى كارمه‌ندى ئاسایشى بدات له‌كاتى ئه‌نجامدانى ئه‌ركه‌كه‌یدا\n2.هاوپه‌یمانى عێراقیون: سه‌ردانه‌كه‌ى كازمى بۆ ویلایه‌ته یه‌كگرتووه‌كان خاڵێكى وه‌رچه‌رخانه له‌په‌یوه‌ندییه‌كانى نێوان هه‌ردوولا\n3.به‌ریتانیا وفه‌ڕه‌نسا وئه‌ڵمانیا جه‌ختیانكرده‌وه له‌پێویستى رێزگرتن لە سەروەریی عێراق و سەلامەتیی خاکەکەی\n4.ده‌ستپاكى نوێنه‌رایه‌تى: هه‌ر به‌رپرسێك ئه‌ستۆى دارایی خۆى ئاشكرا نه‌كات سزا ده‌درێت


وه‌زیری شه‌هیدان له‌گه‌ڵ نێرده‌ری بان كی مۆن و پارێزگاری هه‌ڵه‌بجه كۆده‌بێته‌وه | جینۆساید كورد\nوه‌زیری شه‌هیدان له‌گه‌ڵ نێرده‌ری بان كی مۆن و پارێزگاری هه‌ڵه‌بجه كۆده‌بێته‌وه\nئه‌مڕۆ 3/11/2015 مه‌حمود حاجی ساڵح وه‌زیری كاروباری شه‌هیدان و ئه‌نفالكراوان و سه‌رۆكی لیژنه‌ی ناساندنی جینۆسایدی كوردانی ئێزیدی و پێكهاته نه‌ته‌وه‌یی و ئایینه‌كانی، تر به‌ئاماده‌بوونی محه‌مه‌د قادر هاودیانی وه‌زیری كارو كاروباری كۆمه‌ڵایه‌تی و د.ئامانج ره‌حیم زه‌نگه‌نه ئه‌ندامانی لیژنه‌ی باڵاو ئه‌ندامانی بوردی راوێژكاری وه‌زاره‌تی كاروباری شه‌هیدان، پێشوازیانكرد له ئه‌دامه دینك نێرده‌ی ئه‌مینداری گشتی نه‌ته‌وه یه‌كگرتووه‌كان بۆ كاروباری جنیۆساید.\nله‌دیدارێكدا نێرده‌ری ئه‌مینداری گشتی نه‌ته‌وه یه‌كگرتووه‌كان ئامانجی سه‌ردانه‌كه‌ی بۆ كوردستان روونكرده‌وه‌و هاوخه‌می خۆی به‌گه‌لی كوردستان راگه‌یاند بۆ ئه‌و تاوانانه‌ی كه دژی كراوه، پێشی راگه‌یاندن كه هاتووه له‌نزیكه‌وه ئاگاداری باردۆخی هه‌رێم بێت و گوێ له‌لیژنه‌كه‌یان رابگرێت تاكو بتوانێت له‌ئۆفیسی تایبه‌تی خۆی هاوكار بێت بۆ پرسه‌كانی تایبه‌ت به‌كورد له‌نه‌ته‌وه یه‌كگرتووه‌كان.\nوتیشی: هه‌رچه‌نده ئه‌وه یه‌كه‌م سه‌ردانمه بۆ كوردستان، به‌ڵام له‌نزیكه‌وه ئاگاداری باردۆخی ئه‌و هه‌رێمه‌م و هاتنم له‌به‌غداوه بۆ هه‌ولێر وه‌كو ئه‌وه وایه له شه‌ودا هاتبمه رۆژ، چونكه هه‌ستم به‌ئارامی كرد له‌و هه‌رێمه‌دا.\nوه‌زیری كاروباری شه‌هیدان و ئه‌نفالكراوان سه‌ردانی نوێنه‌ری ئه‌مینداری گشتی بۆ كاروباری جینۆسادی به‌گرنگ وه‌سفكردو هیوای خواست ببێته هانده‌رێك بۆ ناساندنی كه‌یسه‌كانی كورد له‌نێوه‌نده نێوده‌وڵه‌تییه‌كان به‌تایبه‌تی دادگای تاوانی نێوده‌وڵه‌تی و نه‌ته‌وه یه‌كگرتووه‌كان.\nهه‌روه‌ك كورته‌یه‌كی مێژوویی له‌سه‌ر ئه‌و مه‌رگه‌ساتانه‌ی كه هه‌م له‌سه‌رده‌می رژێمی له‌ناوچوو و له‌سه‌ر ده‌ستی داعش پێیڕاگه‌یاندن كه مێژووی تاوانه‌كانی دژی گه‌لی كوردستان مێژووێكی دووری هه‌یه، به‌ڵام به‌فۆرمی جیاجیا.\nله‌ته‌وه‌رێكی تری قسه‌كانیدا وه‌زیری كاروباری شه‌هیدان و ئه‌نفالكراوان تیشكی خسته‌سه‌ر كاری لیژنه‌ی باڵای ناساندنی تاوانه‌كانی دژ به‌كوردانی ئێزیدی و پێكهاته‌كانی نه‌ته‌وه‌یی و ئایینه‌كانی تر، به‌نێرده‌ی ئه‌مینداری گشتی راگه‌یاند كه ئه‌وان كه‌یسه‌كانیان به به‌ڵگه‌ی ته‌واوه‌وه گه‌یاندووه‌ته دادگای تاوانی نێوده‌وڵه‌تی و یه‌كێتی ئه‌وروپاو كۆمسیۆنی مافه‌كانی مرۆڤ و داوای یاسای دژی سه‌رانی داعش تۆماركراوه، به‌ڵام به‌هۆی ئه‌ندام نه‌بوونی عیراق له‌دادگای تاوانی نێوده‌وڵه‌تی نه‌توانراوه ئه‌و كه‌یسه كاری له‌سه‌ر بكرێت، داواشی لێكرد له‌ڕێگای خۆیانه‌وه فشار دروستبكه‌ن بۆئه‌وه‌ی ئه‌نجومه‌نی ئاسایش داوا له‌دادگای تاوانی نێوده‌وڵه‌تی بكات بۆئه‌وه‌ی لێكۆڵینه‌وه له‌و كه‌یسه‌دا بكات یان هاوشێوه‌ی دادگا تایبه‌ته‌كانی پێشوتر كار بۆ پێكهێنانی دادگایه‌كی ناوخۆ بۆ كه‌یسه‌كان پێكبێت.\nله‌لایه‌ن خۆیه‌وه محه‌مه‌د هاودیانی ئه‌ندامی لیژنه‌ی باڵای ناساندنی جینۆسایدی كوردانی ئێزیدی و پێكهاته نه‌ته‌وه‌یی و ئایینه‌كانی تر به‌نوێنه‌ری ئه‌مینداری گشتی نه‌ته‌وه یه‌كگرتووه‌كانی راگه‌یاند كه ئه‌وان زیاتر له 300 كه‌یسیان له‌باره‌ی سه‌رجه‌م ئه‌و تاوانانه كۆكردووه‌ته‌وه كه هه‌موو پێوه‌ره‌كانی جینۆسایدی تێدایه، هه‌ر له‌كۆمه‌ڵكوژی و ده‌ستدرێژی و تێكدانی په‌رستگاو ئاواره‌كردنی به‌زۆرو گۆڕینی ناسنامه‌ی دینی كه هه‌ر هه‌مووی له‌یاسای بنه‌ره‌تی روما جێگه‌ی كراوه‌ته‌وه.\nئامانج ره‌حیم سكرتێری یاسایی ئه‌نجومه‌نی وه‌زیران داوایكرد كه نه‌ته‌وه یه‌كگرتووه‌كان هاوكاربێت بۆئه‌وه‌ی توانا ناوخۆكان مه‌شق پێبكرێن و تواناكانیان به‌رزبكرێته‌وه‌و هاوكاری زیاتر هه‌رێمی كوردستان بكرێت.\nله‌كۆتایی دیداره‌كه‌دا نێرده‌ی نه‌ته‌وه یه‌كگرتووه وێڕای دووپاتكردنه‌وه‌ی هاوخه‌می به‌گه‌لی كوردستان، رایگه‌یاند كه هاوكار ده‌بێت بۆ هه‌وڵه‌كان لیژنه‌كه‌یان.\nوه‌زیری كاروباری شه‌هیدان و ئه‌نفالكراوان دیاری وه‌زاره‌ت و ژماره‌یه‌ك له‌په‌ڕتوكی تایبه‌ت به‌و تاوانانه‌ی دژی گه‌لی كوردستان كراوه پێشكه‌ش به‌نێرده‌ی ئه‌مینداری گشتی نه‌ته‌وه یه‌كگرتووه‌كان كرد.\nله‌لایه‌كی تریشه‌وه هه‌ر ئه‌مڕۆ مه‌حمود حاجی ساڵح وه‌زیری كاروباری شه‌هیدان و ئه‌نفالكراوان پێشوازیكرد له عه‌بدوڵڵا نۆروه‌لی پارێزگاری هه‌ڵه‌بجه‌و لوقمان عه‌بدولقادر سه‌رۆكی كۆمه‌ڵه‌ی قوربانیانی كیمیابارانی هه‌ڵه‌بجه.\nله‌دیدارێكدا كه په‌ری نوری عه‌زیز سه‌رپه‌رشتیاری گۆڕه به‌كۆمه‌ڵه‌كان له‌وه‌زاره‌تی كاروباری شه‌هیدان و ئه‌نفالكراوان ئاماده‌بوو، گفتوگۆ له‌باره‌ی كۆمه‌ڵێك پرسی تایبه‌ت به‌هه‌ڵه‌بجه‌و قوربانیان كرا به‌تایبه‌تی پرسی دۆزینه‌وه‌ی گۆڕی به‌كۆمه‌ڵ كه له‌مدواییانه دۆزراونه‌ته‌وه‌و وه‌رگرتنی نموونه‌ی خوێن و منداڵانی ونبووی هه‌ڵه‌بجه كه له‌ئێستادا كار.\nوه‌زیری كاروباری شه‌هیدان و ئه‌نفالكراوان ته‌ئكیدی له‌پێویستی هاوكاری و هه‌ماهه‌نگی نێوان وه‌زاره‌ت و یه‌كه ئیدارییه‌كانی هه‌ڵه‌بجه‌ی به‌گرنگ زانی و سوپاسی خۆی بۆ ئه‌و یه‌كه ئیداریانه دووپاتكرده‌وه.\nله‌ته‌وه‌رێكی تری قسه‌كانیدا گرنگیدا به‌پرسی شه‌هیدان له‌سنوری هه‌ڵه‌بجه به‌تایبه‌تی و ته‌ئكیدیشی له‌وه كرده‌وه كه ده‌بێت تایبه‌تمه‌ندی هه‌ڵه‌به‌جه له‌هه‌یكه‌لی ئیداری ئه‌و به‌ڕێوه‌به‌رایه‌تیه له‌به‌رچاو بگیرێت.\nراگه‌یاندنی وه‌زاره‌تی شه‌هیدان


توندوتیژیی و کوشتن له‌سه‌ر بنه‌مای شه‌ڕه‌ف له … – Denegkan\nbyنه‌زه‌ند\tJanuary 22, 2011\tژنان\nتوندوتیژیی و کوشتن له‌سه‌ر بنه‌مای شه‌ڕه‌ف له کوردستانی عێراق و له ناو کۆمیونیتیی کورد له به‌ریتانیا\nنووسینی: دکتۆر نه‌زه‌ند به‌گیخانی\nدکتۆر عایشه گیل\nپرۆفیسۆر جیل هه‌یگ\nئه‌م راپۆرته به‌رهه‌می لێکۆڵینه‌وه‌یه‌کی مه‌یدانیه که زانکۆی بریستڵ ئه‌نجامی داوه به هاوکاری زانکۆی رۆهامتن له به‌ریتانیا. راپۆرته‌که له مانگی یانزه له کوردستان، له زانکۆکانی سه‌لاحه‌ددین و سلێمانی له دوو کۆنفرانسی گه‌وره‌دا پێشکه‌ش به رای گشتی کرا و له میدیاکانی ناوخۆ و ده‌ره‌وه قسه‌ی له‌سه‌ر کرا.\nراپۆرته‌که له‌سه‌ر ئاستی ناوه‌وه و ده‌ره‌وه به‌رز نرخێندرا؛ وه‌زیری به‌ریتانی بۆ کاروباری رۆژهه‌ڵاتی ناوه‌ڕاست له راگه‌یاندنێکی وه‌زاره‌ته‌که‌یدا، وه‌کو “نه‌خشه‌رێگایه‌ک بۆ به‌ره‌نگاربوونه‌وه‌ی توندوتیژیی په‌یوه‌ست به شه‌ڕه‌ف” وه‌سفی کرد. نه‌ته‌وه یه‌کگرتووه‌کان وه‌کو “یه‌که‌م” دیراسه‌ی ئه‌کادیمی ده‌رباره‌ی توندوتیژیی په‌یوه‌ست به شه‌ڕه‌ف پێناسه‌ی کرد. ته‌له‌زیۆنی که‌ی ئێن ئێن به‌رنامه‌یه‌کی زیندووی بۆ ته‌رخانکرد که بریتی بوو له گفتوگۆیه‌کی یه‌ک کاژێری له‌گه‌ڵ نووسه‌ری سه‌ره‌کیی راپۆرته‌که د. نه‌زه‌ند به‌گیخانی. بۆ خوێندنه‌وه‌ی ته‌واوی راپۆرته‌که به کوردی و ئینگلیزی، ئه‌م دوو فایله‌ی خواره‌وه دابگره.\nهه‌روه‌ها بۆ خوێندنه‌وه‌ی رووپۆشی هه‌ندێ له میدیاکان و وه‌زاره‌تی ده‌ره‌وه‌ی به‌ریتانی، کلیک له‌سه‌ر ئه‌م لینکانه‌ی خواره‌وه بکه:\nبۆ خوێندنه‌وه‌ی ڕاپۆرته‌که سه‌یری هاوپێچ بکه‌ن …..\nPrevious خوێندکار و قوتابیی له ئینسایکلۆپیدیای پارتییدا\nNext نیشتمانێک له‌سێداره ….. به‌ندی عه‌لی


دوائومێدی تاقانەكانی ئەنفال؛ دەیانەوێت تا لەژیاندا ماون نمونەی دی ئێن ئەی یان لێوەربگیرێت\nكەسوكارێكی ئەنفال لەناو ڕوفاتی ئەنفالكراواندا.\nحاجی محەمەد 27 ساڵی ڕەبەق بۆ منداڵەكانی لە پرسەدا بوو، تا كۆتایی حوكمی سەددام حسێن چاو‌ێكی لەڕێی گەڕانەوەیاندا بوو، كە بەعسیش نەما هەموو ئومێدێكی هێنانەوەی ڕوفاتەكان و بینینی گۆڕەكانیان بوو، بەڵام هیچیانی نەدی.\nئەو پیرە پیاوەی چەمچەماڵ، لە دوای شاڵاوەكانی ئەنفالەوە ڕیشی نەتاشی و بۆ كوڕەكانی گریا، تا لە تەمەنی 85 ساڵیدا بە نائومێدییەوە كۆچی دواییكرد.\nحاجی محەمەد، نمونەی كەسوكاری هەزاران ئەنفالكراوەو دوای تێپەڕینی 31 ساڵ بەسەر ئەو كارەساتەدا، چاوەڕێی ئەوەن لانیكەم ڕوفاتی ئەزیزانیان بگەڕێندرێنەوەو لەڕێی پشكنینەوە، ناسنامەكانیان ئاشكرا بكرێت.\nحاجی محەمەد كۆچی دوایی كردو ئومێدەكەی نەهاتەدی بە گەڕانەوەی ڕوفاتی منداڵەكانی.\nئەوەی لەو دۆسیەیەدا لە هەموان زیاتر بێ ئومێد بوون، تاقانەكانی ئەنفالن، لە خەمی ئەوەدان گیان لەدەستبدەن‌و بۆ هەتاهەتایە ئەنفالكراوەكانیان بێ ناسنامە بمێننەوە، بەوپێیەی پشكنینی دی ئێن ئەی(DNA)ــیان بۆ نەكراوە تا لەگەڵ ڕوفاتی گۆڕە بەكۆمەڵەكاندا بەراورد بكرێن.\n"داواكارین ئەو پشكنینەمان بۆ بكرێت تا لەگەڵ ڕوفاتەكان بەراورد بكرێین‌و لەمەودوا كەسوكاری ئەنفالەكان گڵكۆیەك هەبێت بۆ ئازیزانیان‌و سەردانی بكەن" عادل مەجید بۆ پەرەگراف وای وت.\nعادل تەمەنی گەیشتۆتە 46 ساڵ، خەڵكی گوندی سەرچناری ناحیەی ئاغجەلەرە و تاقانەی ئەنفالە، دوای بێسەروشوێن بونی باوك، دایك، دوو برا، دوو خوشك و كەسوكاری لەو شاڵاوەدا.\nلە سەروبەندی كارەساتی ئەنفال، عادل تەمەنی تەنیا 15 ساڵ بوە، بە دەردەسەریی و ڕوداوی زۆردا تێپەڕیوە، چونكە لەو كاتەدا لەگوندێكی تر لە ماڵی نزیكێكیان بووە و كاتێك گەڕاوەتەوە، گوندەكەی خۆیانی بە چۆڵی بینیوە، دواتر لە شوێنێكی تر لەگەڵ كەسوكاری بە یەكتری شادبونەتەوە.\nچیرۆكی ئەو پیاوە دەگەڕێتەوە بۆ قۆناغی چوارەمی ئەنفال، كە لە 3ی ئایار تا 15ی ئایاری 1988ی خایاند، بۆ سنورەكانی ئاغجەلەر، تەقتەق، شوان و دۆڵی زێی بچوك، هەرئەوكاتەش بوو گوندەكانی گۆپتەپە و عەسكەر كیمیاییباران كران.\nعادل مەجید تاقانەی ئەنفال.\nخێزانەكەی عادل، دوای ڕۆژێكی پڕ لە ڕووداو هەواڵیان پێدەگات بچنە تەقتەق‌و خۆیان ڕادەست بكەن، بەهۆی هەبونی لێبوردنەوە.\n"جاشەكانمان لەڕێگادا بینی‌و گوتیان عەفوات نەماوە بەڵام گوێمان پێنەدان، چونكە وتمان بگەڕێینەوە هەر دەكوژرێین."\nئەوان زۆرینەیان ژن و منداڵ بون، لەگەڵ گەیشتنیان بە سوپای عێراقی هەموو كەلوپەلێكی بەنرخیان لێوەرگیرا، بە ئۆتۆمبێلەكانی خۆیان بە تایبەت تراكتۆر، بەڕێكران بۆ كۆمەڵگایەكی تەلبەند، لەوێ بە برسێتی مانەوە.\n"تا ئەوكاتە لەگەڵ دایك و باوكم بوم، دایكم 20 دیناری شاردبووەوە و پێیدام وتی كوڕم دنیا مان و نەمانە با پێت بێت"، عادل دەڵێت "لەوێ فرسەتێك ڕێككەوت و دەرگاكە كرابووەوە، ئەمنەكە پشتی لە دەرگاكە بوو، بۆیە توانیم هەڵبێم و لە دوری 50 مەتر بە دەمانچە دوو فیشەكم ئاڕاستە كرا، بەڵام بەرمنەكەوت."\nعادل دوای هەڵاتنی دەچێتە ماڵی خاڵی لە تەقتەق و دوای ئەو، ئیتر هەموو كەسوكاری بە زیلی سەربازیی ڕەوانەی نوگرەسەلمان و خوارووی عێراق كران.\nدوای ئەو هەموو دەردەسەرییە، عادل كە تەمەننا دەكات لەگەڵ كەسوكاری بوایە و ئەوكات جیانەبوایەتەوە، ئێستا لانیكەم دەیەوێت وەك كەسوكاری بە زیندویی نەگەڕانەوە، هیچ نەبێت تەرمەكانیان وەربگرێتەوە و گۆڕیان هەبێت.\nبەجێهێنانی ئەو ئومێدەی عادل، دوای دۆزینەوەی ڕوفات و هەڵدانەوەی گۆڕە بەكۆمەڵەكانی ئەنفال، پێویستی بە پشكنین هەیە تا ئێسك و پروسكی خێزانەكەی بناسرێتەوە.\nڕوفاتی ئەنفالكراوێك لە گۆڕە بەكۆمەڵەكانی كورد لە خوارووی عێراق.\nدی ئێن ئەی بەردی بناغەی هەموو بونەوەرێكە -لەبەكتریاوە تا مرۆڤ-، سیفاتە ویراسیەكانیان لەو پشكنینەدا هەڵگیراوە، لە مرۆڤ دا نیوە بەنیوە لە دایك و باوكەوە دەچێت بۆ نەوەكانیان.\nدكتۆر فەرهاد بەرزنجی، پسپۆڕی دی ئێن ئەی و بەڕێوەبەری سەنتەری مایكرۆجین بۆ پەرەگراف وتی"بۆ ناسینەوەی ڕوفاتێك دەتوانرێت سامپڵ لە ئێسك، خوێن، موو، لیك، نینۆك و پێستی كەسوكارەكەی وەربگرین."\nئەو زیاتر ڕونیكردەوە "بۆ بەراوردی ئەو نمونە وەرگیراوە دەبێت باوك و دایك لەگەڵ منداڵ لێكچونی پشكنینەكەی لەسەدا 99 كەمتر نەبێت، بۆ خوشك و برا دەبێت لەسەدا 96 كەمتر نەبێت، بەڵام بۆ بەراوردكاری برا و برا كە لە باوكەوە برابن هەروەها ئامۆزا كە باپیریان یەك بێت پشت بە y كرۆمۆسۆم دەبەسترێت و لە نێوانی خوشكەكانیش یان خوشك و برا یان پورزا و خاڵ كە نەنكیان یەك بێت پشت بە دی ئێن ئەی مایتۆكۆندەریا دەبەسترێت تا دڵنیابینەوە لە ناسینەوەی، ئەمەش بۆ حاڵەتێك كە لە خوار سەدا 99وە بێت."\nدكتۆر فەرهاد وتی"بۆ بابەتی ئەنفال پشت بە ئێسك دەبەستین ئەگەر ساڵانێكی زۆریشی بەسەرداچوبێت، ئەگەر باوك و دایك ئەنفال بن دەتوانین نمونە لە منداڵەكانیان وەربگرین و بەپێچەوانەشەوە ڕاستە."\nئەو پزیشكە پسپۆڕە ئاماژە بەوەشدەكات، ئەو پڕۆسەیە قورس نییە، چونكە دەتوانرێت نمونەی كەسوكاری ئەنفالكراوان بەتایبەت تاقانەكان و بەتەمەنەكان وەربگیرێن بەرلەوەی كۆچی دوایی بكەن، تا نمونەی دی ئێن ئەی یان لەبەردەستدا بێت بۆ بەراوردی ڕوفاتەكان.\nوەرگرتنی نمونە بۆ پشكنیكی دی ئێن ئەی؛ بۆ 200 كەسوكاری ئەنفالكراو 700 دۆلاری تێدەچێت و ئەگەر بەراوردیش بكرێت لەگەڵ ڕوفاتەكان بۆ هەر كەسێك 300 هەزار دیناری دەوێت، ئەوەش وەكو دكتۆر فەرهاد دەڵێت "پارەیەكی زۆر نییە بۆ حكومەت و لە ناوخۆشدا دەتوانرێت بكرێت"، وتیشی "كردنەوەی تاقیگەیەكی گەورەی تایبەت بە دی ئێن ئەی كە لەهەموو دونیادا پەسەندكراو بێت تەنیا 10 ملیۆن دۆلاری دەوێت."\nبۆ تاقانەكانی ئەنفال، كە بە نەمانیان ناسنامەی كەسوكاری ئەنفالكراوەكانیشیان بە نادیاری دەمێنێتەوە، پێشنیار دەكرێت نمونەی دی ئێن ئەی یان وەربگیرێت و ئەنجامەكەی هەڵبگیرێت، تا كاتی هەڵدانەوە و گەڕانەوەی ڕوفاتی ئەنفالەكان.\nگۆڕێكی بە كۆمەڵی كوردانی ئەنفالكراو لە خوارووی عێراق.\nئیسماعیل هەنارەیی، كەسوكاری ئەنفالكراو و نوسەری كتێبی تاقانەكانی ئەنفال بۆ پەرەگراف وتی"لە هەرێمی كوردستان 164 تاقانەی ئەنفال هەیە، 5 تاقانەش كۆچی دواییان كردووە و كەسیان نەماوە، ئەم كەسانەش لە ئەنفال و كیمیاییباران و بارزانییەكاندان، بەڵام لە كەیسی فەیلیەكاندا تاقانە نییە."\nلە هەرێمی كوردستان لە كۆی 182 هەزار ئەنفالكراو و ئەنفالی بارزانییەكان، تەنیا ڕوفاتی دوو هەزار و 500 ئەنفالكراو لە بیابانەكانی ناوەڕاست و خواروی عێراق هێنراونەتەوە، ئەوەش لە مۆنۆمێنتەكانی تایبەت بە ئەنفال بەخاكسپێردراون.\nكەسوكاری ئەنفالەكان، بەشێكیان تا ڕوخانی حوكمی بەعس بە سەرۆكایەتی سەددام حسێن لە 2003دا ئومێدی ئەوەیان هەبوو ڕۆڵە بێسەروشوێنەكانیان لە ژیاندا مابن و بگەڕێنەوە، بەڵام لەوەدا بێ هیوا بون، لەبری ئەوە چەندین گۆڕی بە كۆمەڵ دۆزرانەوە.\nفوئاد عوسمان، وتەبێژی وەزارەتی كاروباری شەهیدان و ئەنفالكراوان بۆ پەرەگراف وتی"وەزارەتی شەهیدان لەگەڵ هێنانەوەی هەر ڕوفاتێك لە پزیشكی دادوەری سامپڵی دی ئێن ئەی یان لێوەرگرتووە و هەریەكە و كۆدێكی پێدراوە و لەسەر گۆڕەكانیان دراوە."\n"ئەوەی دەمێنێتەوە وەرگرتنی سامپڵی خوێنی كەسوكارەكانیانە، ئەوەش پڕۆسەیەكی فراوانە و پێویستی بە توانایەكی زۆر هەیە، ئێمەش ئەو موختەبەرەمان نیە نەمانتوانیوە دەست بەو پڕۆسەیە بكەین"، فوئاد عوسمان دەشڵێت، وەزیری شەهیدان داوای كردنەوەی تاقیگەیەكی تایبەت بە دی ئێن ئەی كردووە لە هەموو دیدارەكانی لەگەڵ شاندە بیانییەكاندا.\nشاڵاوەكانی ئەنفال، لە ساڵی 1988 و بۆ ماوەی حەوت مانگ بەردەوام بوو (شوبات بۆ ئەیلول)، لەو ماوەیەدا بە هەشت قۆناغ و لە هەشت ناوچەی جیاوازی كوردستان ڕژێمی بەعس زیاتر لە 182 هەزار كەسی بێسەروشوێن كرد و دواتر كۆمەڵكوژكران، جگە لە وێرانكاریی هەزاران گوند.\nدڕندانەترین بەشی ئەنفال، بە قۆناغی سێ دادەنرێت، كە ناوچەی گەرمیانی گرتەوە و تەنیا گوندێك لەو سنورە بە ئاوەدانی نەمایەوە، بەشێكی زۆری خەڵكی ناوچەكە ئەنفالكران و ئەوانیتر بۆ ئۆردوگای زۆرەملێ ڕاگوێزران.\nلاوانەوەی كەسوكاری ئەنفالكراوان لە مۆنۆمێنتی ئەنفال لە چەمچەماڵ، لە 31هەمین ساڵیادی شاڵاوەكانی ئەنفال‌و جینۆسایدی گەلی كورد.\nڤیدیۆ؛ پەرەگراف- هەڤاڵ زەنگەنە/ 14-4-2019


وتەبێژى حکومەتى ئێران هێرشى توند دەکاتە سەر خۆپیشاندەران و جگە لەوەى بە “ئاژاوەگێڕ” ناویان دەبات ئاماژە بەوەش دەکات “پەیکەرى ئێستاى حکومەتى ئێران پێویستى بە چاکسازیی و گۆڕانکارییە”.\nعەلی رەبیعی وتەبیژی حکومەتی کۆماری ئیسلامی ئێران، لەمیانەى کۆنفڕانسێکى رۆژنامەوانیدا رایگەیاند “پەیکەری حکومەتی ئێران بەجددی پێویستی بە چاکسازییە و لەماوەیەکی نزیکدا حکومەت دەست بەو هەنگاوانە دەکات چونکە وڵاتی ئێمە بە گەمارۆ یان بێ گەمارۆ پێویستی بە چاکسازی هەیە”.\nروونیشیکردەوە، بڕیاری بەرزکردنەوەی نرخی بەنزین لەلایەن علی خامنەیی ڕابەرى کۆماری ئیسلامی ئێرانەوە پەسەند کراوە و دوای ئەوەى شارەزایان پێشنیازی بەرزکردنەوەی نرخی بەنزینیان کردوە ڕاستەوخۆ خامنەیی ڕەزامەندی نیشانداوە.\nعەلی رەبیعی، ئاماژەى بەوە کرد “بەرزکردنەوەی نرخی بەنزین لەپێناو زیادکردنی داهاتدایە و بە ڕەزامەندی دەسەڵاتی دادوەری بووە و لەپێناو زیادکردنی داهات و یارمەتیدانی 60 ملیۆن کەسی کەمدەرامەت بووە”.\nوتەبێژەکەی حکومەتی ئێران خۆپیشاندەرانى بە کەسانى گێرەشێوێن ناوبرد و وا پێناسەى کردن کە دۆخەکەیان بەدەرفەت وەرگرتووە و پەلامارى شوێنە گشتییەکانیان داوە و هاوکات لەوە زیاتریش چوو و وتى “هەندێک کەس بە چەک و دەمامکەوە چوونەتە نێو خۆپیشاندەران و شوێنیان وێران کردووە و خەڵکیان کوشتووە”.\nبەڵێنى ئەوەشیدا،لە ڕۆژانی داهاتوودا ئینتەرنێتی ئەو پارێزگایانە دەکەنەوە، کە “کێشەی ئەمنییان نییە”.\nماوەى چوار ڕۆژە خۆپیشاندان لە چەند شارێکی ڕۆژهەڵاتی کوردستان و ئێران بەهۆی گرانبوونی نرخی بەنزینەوە دەستیپێکردوە و بەگوێرەى ئامارە نافەرمییەکان تا ئێستا زیاتر لە 40 کەس کوژراوون و سەدان کەس برینداربوون.\nوتەبێژى حکومەتى عێراق


وەزیری دەرەوەی عێراق له‌گه‌ڵ وەزیرانی دەرەوەی ووڵاتانی سه‌ر به یه‌كێتی ئه‌وروپا له بروكسڵ كۆبۆوە - 2004-07-12\nی مانگی حه‌وت ١٢, ٢٠٠٤\nوەزیری دەرەوەی عێراق له‌گه‌ڵ وەزیرانی دەرەوەی ووڵاتانی سه‌ر به یه‌كێتی ئه‌وروپادا له بروكسڵ كۆبۆوە و له‌گه‌ڵ 25 ووڵاتانی سه‌ر به یه‌كێتی ئه‌وروپادا باسی له چۆنێتی یارمه‌تیدان له ئاوەدانكردنه‌وەی عێراقدا كرد.\nبه‌ڕێز هوشیار زێباری وەزیری دەرەوەی عێراق بۆ ڕادیۆی به‌ریتانی بێژا و گوتی عێراق داخوازی یارمه‌تی ئابوری دەكات كه به شێوەیه‌كی ڕاسته‌وخۆ بگه‌یه‌ندرێته گه‌لی عێراق و نه‌ك له ڕێگه‌ی لایه‌نی سێهه‌مه‌وە.\nهه‌روەها پێشبینی دەكرێت، هه‌ر ئه‌مڕۆ دوو شه‌ممه به‌ڕێز زێباری له بنكه‌ی سه‌رەكی هێزی ناتۆ NATO له‌سه‌ر چۆنێتی یارمه‌تیدان له ڕاهێنانی هێزەكانی ئاسایشی عێراقیدا ووتوێژ بكات.\nجێی باسه، سه‌ركردەكانی سه‌ر به ڕێكخراوی ناتۆ له مانگی ڕابووردوودا ڕێكه‌وتن له‌سه‌ر چۆنێتی یارمه‌تیدانی هێزەكانی ئاسایشی عێراقی، به‌ڵام فه‌رەنسا و ئه‌ڵمانیا ڕەتی بوونی هێزێكی ڕەسمی ناتۆیان له‌ناو عێراقدا كردبوو.


رێکخەری گشتی: لەم هەڵبژاردنەدا گۆڕان سەرکەوتنی گەورە بەدەستدەهێنێت\nرێکخەری گشتی بزوتنەوەی گۆڕان، رایدەگەیەنێت: بزوتنەوەی گۆڕان لەم هەڵبژاردنەدا سەرکەوتنی گەورە بەدەستدەهێنێت، کە کاریگەریی گەورەی هەیە لەسەر هەڵبژاردنەکانی داهاتوی پەرلەمانی کوردستان و ئەنجومەنی پارێزگاکان.\nئەمڕۆ شەممە، لە کۆبونەوەی لەگەڵ رایەڵە و بازنەکانى سلێمانى بزوتنەوەى گۆڕان، عومەر سەید عەلی رێکخەری گشتی بزوتنەوەی گۆڕان وتەیەکی پێشکەش کرد و رایگەیاند: هەڵبژاردنی پەرلەمانی عێراق کاریگەریی دەبێت لەسەر دابینکردنی مافە نیشتیمانی و نەتەوەییەکانی کورد لە بەغدا.\nرێکخەری گشتی رایگەیاند: لەم هەڵبژاردنەدا بزوتنەوەی گۆڕان، سەرکەوتنی گەورە بەدەستدەهێنێت و بۆ پێشەوە دەچێت و دەبێت لەهەڵبژاردنی پەرلەمانی عێراقدا، گۆڕان لیستی یەکەم بێت، چونکە کاریگەریی دەبێت بۆ سەر هەڵبژاردەکانی داهاتو بەتایبەتی هەڵبژاردنی ئەنجومەنی پارێزگاکان و هەڵبژاردنی پەرلەمانی کوردستان.\nوتیشی :"سەرکەوتنی گۆڕان کاریگەریی دەبێت بۆ دابینکردنی مافە نیشتیمانی و نەتەوەییەکان و مافە رەواکانمان لە بەغدا و دەوڵەتی ئیتیحادی عێراق".\nعومەر سەید عەلی، لە پەیامەکەیدا بۆ هەڵسوڕاوان جەختی کردەوە کە بەهیمەتی ئەوان و هەمو لایەک بزوتنەوەی گۆڕان بەرەو سەرکەوتن دەڕوات".


قەیرانی سوریا بەرەو وەرچەرخانێكی ترسناك \nكتوپڕو بەبێ هیچ پێشەكییەك، هستریای دەستێوەردانی سوپایی لە سوریا خۆی بەسەر گوتاری سیاسیی ریاز و ئەنكەرەدا سەپاند. ئەم وەرچەرخانە كتوپڕە زۆرتر پەیوەندی بە دوو مەسەلەوە هەیە. یەكێكیان پوكانەوەی كۆنفرەنسی ژنێڤە و ئەوی تر پەیوەندیی بەو سەركەوتنانەوە هەیە كە دیمەشق بەیارمەتیی هاوپەیمانەكانی و لەسەرو هەموویانەوە روسیا، لەم دواییەدا لەبەرەی شەڕدا بەدەستی هێناون، بەتایبەتی لە دەوروبەری حەلەب. ئەگەر مەسەلەكە لەسەر ئەم ریتمە بەردەوام بێ، گومان لەوەدا نامێنێ كە دیمەشق و هاوپەیمانەكانی دەست بەسەر حەلەبدا دەگرن و هێزەكانی ئۆپۆزیسیۆن پاكتاو دەكەن.سەرەڕای دەنگی بەرزی ریازو ئەنكەرە لەم بارەیەوە، دەستێوەردانی ئەم دوو لایەنە لە سوریا ئاسان نیە. هەر دەستێوەردانێك لە سوریا پێویستی بە چەترێكی نێودەوڵەتییە، واتە پێویستی بە رەزامەندیی ئەنجومەنی ئاسایشە. دیارە روسیا لەڕێی ڤیتۆوە دەتوانێ هەموو چەترێكی نێودەوڵەتی بپوكێنێتەوە. بەڵام دەستێوەردانەكە دەشێ لە ژێر چەترێكی ئەمریكاییدا بێت كە ئەمەش خۆی لە خۆیدا پێویستی بەوەیە كە واشنتۆن ئەم مەسەلەیە لەگەڵ مۆسكۆدا تاوتوێ بكا.\nبۆ هەموو لایەك دەستێوەردانەكە سەختە. بۆ ئەمریكا، ئەمساڵ ساڵی هەڵبژاردنە و دیموكراتەكان ئومێد لەسەر ئەوە هەڵدەچنن كە بتوانن هەڵبژاردنەكە ببەنەوە. بۆیە لەو ماوەیەدا زۆر بە وریایی هەنگاو دەنێن و نایانەوێ هیچ هەڵەیەك بكەن. لەهەمان كاتیشدا بیر لەوە دەكەنەوە پێش هەڵبژاردن مژدەی گرتنی رەققەو موسڵ و لەناوبردنی داعش بەدەنگدەرانی ئەمریكا بدەن. بەڵام لەم جەنجاڵییەدا هەم نایانەوێ دڵی سعودییەكان بشكێنن، هەم نایانەوێ چانسی سەركەوتنێكی گەورە بە توركیا ببەخشن و هەم ناشیانەوێ پەیوەندییان لەگەڵ مۆسكۆ ئاڵۆزتر بێ و رەوشەكە جەنگێكی نیمچە جیهانیی لێ بكەوێتەوە. زۆر ئەستەمە سەرۆكێكی دوودڵی وەك ئۆباما سەركەوتوو بێ لە بەدیهێنانی ئەم هەموو هاوسەنگییەی ناو ئەم یارییە ئاڵۆزە.\nبۆ سعودییەكانیش مەسەلەكە مەترسیدارە چونكە سعودیە لە یەمەن بە خۆڕایی خۆی لە جەنگێكی قورسدا تێوەگلاندووە و ئەم جەنگە تەنانەت بە گرتنی سەنعای پایتەختیش كۆتایی نایەت.توركیاش كە پەیوەندیی گرژی لەگەڵ روسیا و تێوەگلانی لە شەڕی كوردستان، خەریكە ئاسەواری خراپ لەسەر بەهای دراوەكەی و رادەی گەشەی و ئابورییەكەی بەجێ دێڵێ، بەم دەستێوردانە دەرگای دۆخی خراپتر دەكاتەوە.\nلە هەمووشی مەترسیدارتر ئەوەیە كە روسیا دەست نەپارێزێ و لە هەموو ئەو هێزانە بدا كە بەبێ وەرگرتنی رەزامەندیی چوونە ناو سوریا سنور دەبەزێنن. ئەو لێدوانەش كە بەرپرسانی روس تێیدا وتویانە دەستێوەردانی لەم جۆرە دەشێ جەنگێكی جیهانیی لێ بكەوێتەوە، دەبێ بە هەند وەربگیرێ.\nتەنها لایەن كە دەتوانێ ئەم كێشەیە یەكلایی بكاتەوە، ئەمریكایە. لەم روەوە ئەمریكا ئەزمونێكی باشی هەیە چونكە توانیویەتی مامەڵەیەكی پراگماتیكی لەگەڵ پەیدابونی كتوپڕی روس لەسوریا بكاو نەیەڵێ ئەم پەیدابونە كتوپڕە بگاتە ئەو ئاستەی كە ئاكامی نەخوازراوی لێ بكەوێتەوە. لەدۆخێكی وادا سازانی مۆسكۆ-واشنتن بایەخێكی تایبەتی هەیە.\nلەڕوی عەسكەریەوە، روسەكان هیچ كێشەیەكیان نیە چونكە بەو هێزە ئاسمانییە بە توانایەی كەهەیانە، دەتوانن لە ماوەی كەمتر لە دە رۆژ، هەموو ئەو هێزانە وێران بكەن كە لەجەرابلسەوە روو لەحەلەب دەكەن. لەم شەڕەدا كێشەكە زۆرتر بۆ توركیایە چونكە شەڕی تورك-روس لەسەر خاكی سوریا، رەنگە تەنها ناو خاكی سوریا نەگرێتەوە بەڵكو دەشێ پەل بهاوێتە تەنگەكانی بۆسفۆر و دەردەنیل و دەریای رەشیش. مێژووی پەیوەندییەكانی روس-تورك 17 جەنگی تێدایە كە لە هەر هەمویدا روسیا براوەیە و توركیا دۆڕاوە. بۆیە، بەپێی تەرازوی هێز، شەڕی هەژدەهەمیش ئەنجامەكەی دیارە.\nئەگەر واشنتۆن بتوانێ لایەنە ناكۆكەكان بگەیەنێتە سازانێكی پەسندكراو، دەشێ ناوچەكە هیچ سیناریۆیەكی خراپ بەخۆیەوە نەبینێ. ئەگەر نا، هەموو ئەگەرەكان كراوەن.


به‌رهه‌م ساڵح وتووێژی گەڕانەوەی بۆ ناو یەکێتی دەستپێکرد\nكۆسره‌ت ره‌سوڵ و به‌رهه‌م ساڵح له كۆبوونه‌وه‌دان\nبه‌مه‌به‌ستی وتووێژكردن له‌سه‌ر یه‌كگرتنه‌وه‌یان، وه‌فدێكی باڵای یه‌كێتی نیشتمانی كوردستان و هاوپه‌یمانی بۆ دیموكراسی و دادپه‌روه‌ری له كۆبوونه‌وه‌دان.\nمه‌سعود مه‌لا هه‌مزه سكرتێری رۆژنامه‌وانی كۆسره‌ت ره‌سوڵ جێگری سكرتێری گشتی یه‌كێتی نیشتمانی كوردستان ژماره‌یه‌ك وێنه‌ی بڵاوكرده‌وه و رایگه‌یاند كه "هەر ئێستا لە شاری سلێمانی لە ماڵی كۆسرەت ڕەسول وەفدی یەكێتی و هاوپەیمانی لە كۆبوونەوەدان".\nبه‌گوێره‌ی وێنه‌كان له هاوپه‌یمانی بۆ دیموكراسی و دادپه‌روه‌ری هه‌ریه‌ك له به‌رهه‌م ساڵ سه‌رۆك، د. رێبوار کەریم كاندیدی سه‌ركه‌وتوو بۆ په‌رله‌مانی عیراق و حه‌سه‌ن جیهاد ئاماده‌ی كۆبوونه‌وه‌كه‌ن و له یه‌كێتی نیشتمانی كوردستانیش كۆسره‌ت ره‌سوڵ جێگری سكرتێری گشتی، ئه‌رسه‌لان بایز، ره‌فغه‌ت عه‌بدوڵا ئه‌ندامانی مه‌كته‌ب سیاسی و بافڵ تاڵەبانی و لاهور شێخ جەنگی به‌شدارن.\nئه‌م بابه‌ته 6520 جار خوێنراوه‌ته‌وه


ساڵه‌كا پری ته‌نگاڤی ل پێشییا عیراقێیه | Evro News\nسه‌ره‌كى گۆتار ساڵه‌كا پری ته‌نگاڤی ل پێشییا عیراقێیه\nساڵه‌كا پری ته‌نگاڤی ل پێشییا عیراقێیه\nل كه‌سه‌كی نه‌ڤه‌شارتیه ئه‌ڤ ته‌خا بژاره‌یێن عیراقێ برێڤه دبن، ته‌خه‌كا دز و گه‌نده‌لن و بۆ شكه‌ستنێن خوه هه‌ر ده‌م ل پاساوه‌كێ دگه‌رهن دا جاددا عیراقێ هاویش بكه‌ن و به‌رده‌وامیێ بده‌نه ده‌ستهه‌لاتداریا خوه، پاساوێن هه‌تا نوكه شیایین پێ لغاڤێ روودانان ل گۆڕه‌ی خوه‌سته‌كێن خوه ببه‌ن و ره‌وشێ د به‌رژه‌وه‌ندیا خوه دا بهێلن دوو پاساوێن هه‌ره دیارن: ئه‌وه ژی پاساوا تائیفی و هه‌رێما كوردستانێیه! بۆ پاساوا مه‌ترسیا تائیفی ل ناڤ جاددا عیراقێ ب تایبه‌ت ل ده‌ف تائیفا شیعی بێ بها مایه و هه‌موو پاساوێن بۆ ڤێ مه‌ترسیێ دهاتنه پلان كرن دا ل ناڤ ره‌وشا نه‌بوونا خزمه‌تگوزاریان و هه‌لێن كاری و به‌لاڤه‌بوونا دیاردا دزی و گه‌نده‌لیێ ل ناڤ ته‌خا بژاره‌یێن ده‌ستهه‌لاتدار، ئه‌و پاساو ب به‌رئاڤدا چوون و ل چریا ئێكێ (2019) ل هه‌موو باژارێن تائیفا شیعه لێ زۆرینه و هه‌تا گه‌هه‌شتیه به‌غدا رژیانه سه‌ر جاددا و داخوازا نه‌هێلانا وێ ته‌خا بژاره یا ده‌ستهه‌لاتدارا دز و گه‌نده‌ل كرن. ژ ئه‌نجامێن وێ سه‌رهلدانێ هلوه‌شیانا حوكمه‌تا عادل عه‌بدل مه‌هدی و هاتنا حوكمه‌تا ده‌مكییا مسته‌فا كازمی بۆ سه‌ر ته‌ختێ ده‌ستهه‌لاتداریێ كو كار بكه‌ت بۆ نه‌هێلانا دیاردا گه‌نده‌لی و دزیێ د حوكمڕانیێ دا و كار بكه‌ت بۆ هه‌لبژارتنێن پێشوه‌خت.\nخراب بكارئینانا ده‌ستهه‌لاتێ و به‌لاڤه‌بوونا دیاردا گه‌نده‌لی و دزیێ بوویه سه‌ده‌م كو ئابوورێ عیراقێ بهه‌لوه‌شیت و هه‌تا وی ڕاده‌ی بێی قه‌ركرنێ شیانێن دانا مووچه‌یێن فه‌رمانبه‌ران نه‌مینیت، ژ بلی ڤێ ته‌خا ده‌ستهه‌لاتدار عیراق كریه چاهێرا خوه‌ژێك سافیكرنا هێزێن ده‌ره‌كی ئه‌مریكا و ئیرانێ ب تایبه‌ت و ئیرانێ هه‌می گه‌هوداڤێن ده‌ستهه‌لاتێ دده‌ستدانه وه‌كو له‌شكرێ شه‌ترنجێ ل گۆڕه‌ی به‌رژه‌وه‌ندێن خوه جهگۆركیێ پێ دكه‌تن. به‌رامبه‌ری ڤێ هه‌ژموونا ئیرانێ كو بریارا عیراقێ دزیه مسته‌فا كازمی دێ چاوا كارت شه‌رێ دز و گه‌نده‌لان بكه‌ت وه‌كو هنده‌ك سه‌رچاڤێن هه‌واڵگیریێ دبێژن: ئه‌و پارێن گه‌نده‌لچیێن عیراقێ ره‌ڤاندینه ده‌رڤه‌ی وه‌لاتی ژ 360 ملیار دۆلاران پترن.\nحوكمه‌تا ده‌مكییا مسته‌فا كازمی ل سێریانا شه‌رێ گه‌نده‌لچیان سنگه‌پێ بوویه و نكاریت ده‌ستێ خوه درێژی باده‌كێن هه‌ستیارێن گه‌ندلیێ بكه‌تن و هندی دیاردا گه‌نده‌لیێ وه‌ك به‌نێ ژ ماستی كێشای بمینیت، كێشێن عیراقێ دێ ده‌به‌رده‌وام بن، ئه‌گه‌رێن ڕاوه‌ستیانا كازمی ل سێڕیانا گه‌نده‌لیێ ددیارن كو ئه‌ڤ ته‌خا بژاره دپێكۆلا دامه‌زراندنا به‌ره‌یه‌كێ بهێزه بۆ هه‌لبژارتنێن پێشوه‌خت كو بریاره ل مه‌ها خزیرانێ بهێنه‌كرن (6/6/20121)، هه‌لبه‌ت ئه‌ڤ به‌ره‌یه بۆ هندێیه كو گه‌نده‌لان ژ پرسكرنێن قانوونی بپارێزیت و به‌رده‌وامیێ بده‌ن ڤی شێوێ حوكمداریێ، كو ب هه‌موو پیڤه‌رێن سیاسی فاشلترین شێوێ حوكمداریێیه.\nعیراقا پشتی هه‌لبژارتنێن پێشوه‌خت دێ هه‌مان عیراقا به‌ری مسته‌فا كازمی بیت ئانكو عیراقه‌كا تائیفی و ژ كێشان تلۆڤه و ب تمامی دێ كه‌ڤیته بن هه‌ژموونا ئیرانێڤه. حوكمه‌تا هه‌رێما كوردستانێ دڤێت خوه بۆ ڤێ قۆناغێ ئاماده بكه‌ت و چ هیڤیان ل سه‌ر هاتنا پشكا بۆدجێ هه‌رێمێ ژ به‌غدا نه‌كه‌ت، به‌لكو ل چاره‌سه‌ریێن ناڤخوه بگه‌رهت بۆ دابینكرنا بۆدجێ هه‌رێمێ.\nساله‌كا پری كێشمه‌كێش چاڤه‌رێی عیراقێیه و دێ نێزیك بیت ژ هه‌لوه‌شیانێ ب تایبه‌ت ژ لایێ ئابووری و ئاسییشیڤه، ئه‌زموونا ڤان چه‌ند سالێن بووری دیار دكه‌ن كو هه‌ر گوهۆڕینه‌كا ل به‌غدا رووبده‌ت، كاریگه‌ریا خوه خوه ل هه‌رێمێ دكه‌ت.\n81 queries in 1.782 seconds.


ژووری توێژینه‌وه‌ی سیاسی گۆڕان: داهاتی نه‌وتی مانگی رابردوو زیاتر له 663 ملیۆن دۆلار بووه\nهه‌نارده‌ی نه‌وتی مانگی رابردوو له ڕێگه‌ی بۆریه‌وه 9 ملیۆن و 440 هه‌زار به‌رمیل بووه\nمانگی رابردوو هه‌رێمی كوردستان 10 ملیۆن و 510 هه‌زار و 120 به‌رمیل نه‌وتی هه‌نارده‌كردووه و داهاته‌كه‌شی زیاتر له 663 ملیۆن دۆلاربووه...\nبه گوێره‌ی راپۆرتێكی گۆشه‌ی ئابوری ژوری توێژینه‌وه‌ی سیاسی بزوتنه‌وه‌ی گۆڕان هه‌رێمی كوردستان مانگی 12ی ساڵی رابردوو له رێگه‌ی بۆریه‌وه 9 ملیۆن و 440 هه‌زار به‌رمیل نه‌وتی هه‌نارده‌ی به‌نده‌ری جه‌یهان كردووه، و له‌رێگه‌ی بۆریشه‌وه له كێڵگه‌كانی شێخانه‌وه یه‌ك ملیۆن و 70 هه‌زار و 120 به‌رمیل نه‌وت هه‌نارده‌ی توركیا كردووه.\nراپۆرته‌كه ئاماژه‌ی به‌وه‌شكردووه تێكڕای نرخی به‌رمیلێك نه‌وتی هه‌رێم به 56 دۆلار بووه و به‌وه‌ش به‌های نه‌وتی هه‌نارده‌كراو بۆ توركیا له رێگه‌ی بۆری و ته‌نكه‌ره‌وه 588 ملیۆن 566 هه‌زار و 700 دۆلاربووه.\nراپۆرته‌كه ده‌ڵێت داهاتی نه‌وت له ناوخۆی هه‌رێم كه دراوه به پاڵاوگه‌كان به 75 ملیۆن دۆلار ده‌خه‌مڵێندرێت، به‌وه‌ش كۆی داهاتی نه‌وتی هه‌رێم 663 ملیۆن و 566 هه زار و 720 دۆلاربووه.\nله كۆتایی راپۆرته‌كه‌دا گۆشه‌ی ئابوری ژووری توێژینه‌وه‌ی سیاسی بزوتنه‌وه‌ی گۆڕان ئاشكرایكردووه ئه‌و نه‌وته‌ی له مه‌رزی باشماخه‌وه ده‌ڕوات نه‌وتی كه‌ركوكه و له‌ژێر ده‌سه‌ڵاتی حكومه‌تی ناوه‌ندیدایه و داهات نیه بۆ هه‌رێم.


مه‌سرور بارزانى: ئەمڕۆ ئێمە به‌یه‌كه‌وه جه‌خت لە ڕێزگرتن لە ئازادیی و فرەئایینی ده‌كه‌ینه‌وه\nحه‌مه په‌رێشان 07/03/2021 - 13:38 كوردستان\nسه‌رۆكى حكوومه‌تى هه‌رێمى كوردستان ڕاى ده‌گه‌یه‌نێت: "شەرەفمەندم پێشوازی له قه‌داسه‌تی پاپا فرانسیس بۆ کوردستان بکەم، هاتنی جەنابیان و ئەنجامدانی نزا و نوێژی بە کۆمەڵ لە هەولێر، دووپاتکردنەوەی پەیامی خۆشەویستی و لێبووردەییە".\nئه‌مڕۆ یه‌كشه‌ممه 7/3/2021، مه‌سرور بارزانى، سه‌رۆكى حكوومه‌تى هه‌رێمى كوردستان چه‌ند تویتێكى له پێگه‌ى تایبه‌تیی خۆى، له تۆڕى كۆمه‌ڵایه‌تیی (تویته‌ر) بڵاو كرده‌وه و ده‌ڵێت: "شەرەفمەندم پێشوازی له قه‌داسه‌تی پاپا فرانسیس بۆ کوردستان بکەم، هاتنی جەنابیان و ئەنجامدانی نزا و نوێژی بە کۆمەڵ لە هەولێر، دووپاتکردنەوەی پەیامی خۆشەویستی و لێبووردەییە، پابەندبوونی خۆمان بۆ بایەخدان بە هەژاران و پەراوێزخراو و چه‌وساوه و ستەملێكراوان دووپات ده‌كەینەوە".\nسه‌رۆكى حكوومه‌تى هه‌رێمى كوردستان هه‌روه‌ها ئاماژه‌ى به‌وه داوه: "سەری ڕێز و نەوازش بۆ خەبات و تێکۆشانی ئەو پێشمەرگە قارەمانانە دادەنوێنم کە گیانی خۆیان لەپێناو پاراستنی بەیەکەوەژیانی ئاشتییانە و لێبوردەیی و بەهاناوەچوونی خوشک و برا مەسیحییەکانی دەشتی نەینەوا کردە قوربانی و خاچی سەر کەنیسەکانیان بەرز کردەوە".\nشەرەفمەندم پێشوازی له قه‌داسه‌تی پاپا فرانسیس بۆ کوردستان بکەم. هاتنی جەنابیان و ئەنجامدانی نزا و نوێژی بە کۆمەڵ لە هەولێر، دووپاتکردنەوەی پەیامی خۆشەویستی و لێبووردەییە. پابەندبوونی خۆمان دووپات ده‌كەینەوە بۆ بایەخدان بە هەژاران و پەراوێزخراو و چه‌وساوه و ستەملێكراوان. pic.twitter.com/I0N46rYHPv


نرخی ئینتەرنێت ھەرزان دەبێت – basknet.org\nوەزارەتی گواستنەوەو گەیاندنی ھەرێم ڕونکردنەوە لەبارەی گەیاندنی خزمەتگوزاریی ھێَڵی ئینتەرنێتی بێسنور دەدات و بەرپرسێکی ئەو وەزارەتەش تەئکیددەکاتەوە، بەجێبەجێکردنی ئەو پڕۆژەیە نرخی ئینتەرنێت نەک لەپارێزگاکاندا، بەڵکو لەسنوری قەزاو ناحیەکانیشدا ھەرزان دەبێت.\nئومێد محەمەد وتەبێژی وەزارەتی گواستنەوەو گەیاندنی حکومەتی ھەرێم ڕایگەیاند:”پڕۆژەی ڕاکێشانی ھێڵی ئینتەرنێتی بێسنور دەخرێتە پرۆسەی تەندەرینەوەو دواتر جێبەجێدەکرێت”.\nئاشکراشیکرد:”پڕۆژەکە بۆ سنوری پارێزگای سلێمانیە کە بریتییە لەئیدارەکانی ڕاپەڕین و گەرمیان و پارێزگای ھەڵەبجەو ناوچەکانی دەروروبەری، “لەسنوری ھەولێرو دھۆکیش کاری لەسەردەکرێت و دەخرێتە قۆناغی جێبەجێکردنەوە”.\nوتیشی:”پڕۆژەی ڕاکێشانی ھێڵی ئینتەرنێتی بێسنور ڕەزامەندی ئەنجومەنی وەزیرانی بۆ وەرگیراوەو ھەرکاتێک پڕۆژەکە بخرێتە قۆناغی جێبەجێکردنەوە، نەک تەنھا لەسەنتەری پارێزگاکان، بەڵکو لەسنوری شارو شارۆچکەکانیشدا وادەکات کێبڕکێ دروستبکات و نرخی ئینتەرنێت لەسەرجەم ناوچەکاندا ھەرزان بکرێت و خزمەتگوزاریی زیاتریش بگەیەندرێتە ھاوڵاتیان”.\nھاوکات سەرجەم بەشداربوانی ھێڵەکانی دیکەی بواری ئینتەرنێتیشی دڵنیاکردەوە:”خستنەگەڕی ئەم پڕۆژەیە نابێتە ھۆی خاوبونەوەی تۆڕەکانی دیکەی بواری ئینتەرنێت لەھەرێم”.\nئینتەرنێت وەزارەتی گواستنەوە و گەیاندن\t2017-05-31\nتاگئینتەرنێت وەزارەتی گواستنەوە و گەیاندن


بۆچی تاجه‌گوڵینه‌مان له‌سه‌رمه‌زاری شه‌هیدانی هه‌ڵه‌بجه دانه‌نا…عومه‌رمحه‌مه‌د – Denegkan\nبۆچی تاجه‌گوڵینه‌مان له‌سه‌رمه‌زاری شه‌هیدانی هه‌ڵه‌بجه دانه‌نا…عومه‌رمحه‌مه‌د\nbyعومه‌ر محەمەد\tJanuary 6, 2009\tجینۆساید\nبۆچی تاجه‌گوڵینه‌مان له‌سه‌رمه‌زاری شه‌هیدانی هه‌ڵه‌بجه دانه‌نا\nرۆژی 21/12/2008 خۆپیشاندانێكی گه‌وره له‌شاری هه‌ڵه‌بجه سازدرا‌و خۆشبه‌ختانه جه‌ماوه‌رێكی زۆر كۆبوونه‌وه، هه‌ریه‌ك له قایمقامی هه‌ڵه‌بجه‌و كۆمه‌ڵه‌ی قوربانیانی چه‌كی كیمیاوی ووتاریان خوێنده‌وه، زۆرێك له ڕێكخراوه مه‌ده‌نیه‌كان!و حزب‌و لایه‌نه سیاسیه‌كان تاج‌و چه‌پكه‌گوڵی رێزلێنانیان له‌سه‌ر مه‌زاری شه‌هیدان دانا. به‌ڵام ئێمه ( ناوه‌ندی چاك) وێرای به‌شداریكردنیشمان نه وتارمان خوێنده‌وه‌و نه (گوڵ) یشمان له‌سه‌رمه‌زاری شه‌هیدان دانا.. بێگومان ئه‌وه‌ش له‌خوێن ساردیمانه‌وه نه‌بوو، به‌ڵكو به‌پێچه‌وانه‌وه.\nكه ووتارمان نه‌خوێنده‌وه، بێ قسه نه‌بووین، به‌ڵكو له‌به‌ر ئه‌وه بوو رێگه‌یان پێنه‌داین..! بۆچی ؟ وه‌ڵامی ئه‌و پرسیاره له‌لای لیژنه‌ی باڵایه، وادیاره هه‌تا ئێستاش به‌ئاژاوه‌گێرو موخه‌ریبمان ده‌زانن، ده‌نا بیرۆكه‌ی خۆپیشاندانه‌كه ئێمه بووین، ئه‌مه خۆ قه‌به‌كردن نیه، به‌ڵكو حه‌قیقه‌ته، زۆریش هه‌وڵماندا كه ئه‌و ڕۆژه نابێ له هه‌ڵه‌بجه رۆژێكی ئاسایی بێت، نابێت وه‌كو ڕۆژانی تر تێپه‌رێت، وه‌لێ سه‌ره‌تا به‌ده‌نگه‌وه هاتنێكی ساردوسڕهه‌بوو، ترس هه‌بوو له قه‌ره‌باڵغی خه‌ڵك، زۆرمان ووت: سه‌باره‌ت به‌وه‌ی ئامانجمان چیه..پێشتریش له 21/8/2006 له رۆژی دادگایی كردنی تۆمه‌تبارانی ئه‌نفال هه‌روامانكرد، له‌گه‌رمیان‌و شۆرش به‌تایبه‌تی‌و له‌كوردستان به‌گشتی چالاكیه‌كانمان چڕكرده‌وه، ته‌نانه‌ت بۆ ئه‌و مه‌به‌سته له‌گه‌ڵ وه‌زاره‌تی ناوخۆو وه‌زاره‌تی كاروباری شه‌هیدان‌و ئه‌نفالكراونیش مشتومرێكی زۆر مانكرد.. ئامانجیشمان خۆ ده‌رخستن نه‌بوو، به‌ڵكو بۆ ئه‌وه‌بوو رێز له‌قوربانیانی ئه‌نفال‌و دادگاو ده‌سته‌ی دادوه‌ری دادگاكه‌و ده‌سته‌ی داكۆكی كار له قوربانیان بگرین، مه‌به‌ستمان بوو په‌یامێكیش بده‌ینه دادگاو پێی بڵێین ئێمه ماوین، ده‌مانه‌وێت ئێوه‌ش دادگایه‌كی سه‌ربه‌خۆو دادگۆ به‌رێوه‌به‌رن، ده‌مانزانی ئه‌و ڕۆژه كامێرای دونیا چاوی له‌سه‌ر ئێمه‌یه. بێگومان له‌رۆژی 21/12/2008 له‌هه‌ڵه‌بجه‌ش هه‌مان ئامانجمان هه‌بوو، خۆ به‌نیاز نه‌بووین دروشم له دژی حكومه‌تی كوردستان به‌رزبكه‌ینه‌وه، تا سانسۆر بكرێن..؟!\nكه‌تاجه گوڵینه‌شمان له‌سه‌رمه‌زاری شه‌هیدان دانه‌نا، له‌به‌ر ئه‌وه‌بوو كه‌وا له‌و داب‌و نه‌ریته باوه دور بكه‌وینه‌وه، كه‌جگه‌له ئه‌ته‌كییه‌تێكی لوتبه‌رزانه شتێكی ترنیه، ده‌نا وه‌كو چۆن توانای نوسینی چه‌ند لافیته‌یه‌كمان هه‌بوو توانای كرینی چه‌پكه گولێكی پلاستیكیشمان هه‌بوو.\nئه‌و راستیه له‌كه‌س شاراوه‌نییه له‌وه‌ته‌ی تاجه گوڵینه له‌سه‌ر مه‌زاری شه‌هیدان داده‌نرێ ماڵوێرانی زیاتر بۆ كه‌سوكاریان دێته‌پێشێ..؟ نازانم به‌رپرسان چۆن خۆیان به‌وه‌قایل ده‌كه‌ن،كه به‌چه‌پكه گوڵ‌و تاجه گوڵینه‌ی گرانبه‌هاوه ده‌چنه گۆرستان، كه‌چی به‌لالوته‌وه وه‌ڵامی زیندووه‌كان ده‌ده‌نه‌وه.! ئه‌رێ ئه‌وانه‌ی ئه‌مرۆ چه‌پكه گوڵ له‌سه‌رمه‌زاری شه‌هیدان داده‌نین هه‌رئه‌وان نه‌بوون به‌گولله‌ی شه‌ڕی ناوخۆ كوڕانی ئه‌م میلله‌ته‌یان خه‌ڵتانی خوێن كرد..؟ با به‌گوڵی پلاستیكیه‌وه نه‌چنه سه‌رمه‌زاری شه‌هیدانی هه‌ڵه‌بجه‌و به‌گولله‌ش وه‌ڵامی داخوازیه‌كانی خه‌ڵك نه‌ده‌نه‌وه.\nئاخر خه‌ڵكینه ڕه‌وایه شارێك به‌بۆنی سێو بخنكێنرێ‌و به‌گوڵی پلاستیكی دڵخۆشی بدرێته‌وه..؟ هه‌ر بۆیه ئێمه ئه‌و نه‌ریته‌مان پیاده نه‌كرد..؟ به‌ڵكو ره‌خنه‌شمان له رێكخراوه مه‌ده‌نیه‌كان به‌تایبه‌تی ئه‌وانه‌ی هه‌ڵه‌بجه هه‌یه كه‌به‌هه‌مان نه‌فه‌س‌و نه‌غمه چوونه سه‌رمه‌زاری شه‌هیدان.. دیاره مه‌به‌ستم له‌و رێكخراوانه‌یه كه‌جدین‌و به‌ته‌نگ ئاینده‌ی ئه‌م كۆمه‌ڵگایه‌وه‌ن، ده‌نا ئه‌وانه‌ی پاشكۆی ده‌سه‌ڵاتن یان بازرگانی به‌و هه‌موو خوین‌و ئێسك‌و پروسكه‌وه ده‌كه‌ن گلله‌ییان له‌سه‌رنیه.\nئه‌وه‌شی له‌م باره‌یه‌وه ره‌خنه‌مان لێده‌گرێت‌و تانه‌وته‌شه‌رمان لێده‌دات، هه‌رئه‌وه‌نده وه‌ڵامی پێویسته، كه‌پێبلێم : ئه‌و كاته‌ی سه‌رقاڵی به‌دادگایی گه‌یاندنی فرانس ڤان ئانرات بووین، ئه‌وان سه‌رقاڵی چی بوون..؟ ئه‌وكاته‌ی كۆنه به‌عسیه‌ك، به‌رپرسێكی گه‌نده‌ڵ، سوكایه‌تی به قوربانیانی هه‌ڵه‌بجه‌و ئه‌نفال ده‌كات.. ئه‌و هه‌لوێستی چیه..؟ ئێستا كه فرۆكه‌وانێكی تۆمه‌تبار له‌دادگا ده‌شارنه‌وه‌و نایده‌نه ده‌ست یاسا.. ئه‌و بێ یاساییه ناوده‌نێ چی‌و هه‌ڵوێستی چیه له‌به‌رانبه‌ری..؟ ماوه‌ته‌وه بلێم ئه‌رێ تۆ كه له هه‌موو ئه‌و پێشیلكاریانه بێده‌نگ بووی، چه‌پكه گوڵی چی ده‌به‌ی بۆ سه‌رمه‌زاری شه‌هیان‌و تانه‌ی چی له‌ئێمه ده‌ده‌ی ؟ ئه‌گه‌ر زیندووه‌كانی ئه‌و شاره به‌تایبه‌تی برینداره‌كانی له‌مه‌ینه‌تیدابن، تاجه گوڵینه‌ی سه‌رمه‌زاری شه‌هیدان ده‌بێته مایه‌ی رێزو وه‌فاداری یان روپامایی ..؟\nPrevious له‌نێوان ده‌سه‌ڵات و میلله‌تدا فه‌رسه‌خێك دووریی هه‌یه… عومه‌ر سه‌یده\nNext T.R.T6له‌ژیرفشاردا له‌دایک بوو نه‌ک به عه‌قڵی دیموکراسی تورکیا


ڤیدیۆیەکی دەگمەنی هێزە ئیسلامییەکانی نزیک تورکیا لاشەی کوژراوەکانیان هەڵدەگرنەوە لە شەڕێکی لەگەڵ هەسەدە\nڤیدیۆ..هێزە ئیسلامییەکانی نزیک تورکیا لاشەی کوژراوەکانیان لە شەڕ لەگەڵ هەسەدە هەڵدەگرنەوە\nرۆژی سێ شەممە هێزە ئیسلامییەکانی هاوپەیمانی تورکیا هێرشیان کردە سەر ناوچەکانی عەین عیسا لە رۆژئاوای کوردستان بەمەبەستی کۆنترۆڵکردنی، شەڕێکی قورس روویداو هێزەکانی هەسەدە بەتوندی وەڵامیان دانەوە، لەو شەڕەدا وەک هەسەدە رایگەیاند ١٨ چەکداری هێزە ئیسلامییەکان کوژران و لاشەی هەندێکیان لە مەیدانی شەڕەکە جێما، دیمەنێکی هەڵگرتنەوەی ئەو لاشانە بڵاودەکرێتەوە.\nبەپێی رێککەوتنێکی کاتی بە سەرپەرشتی هێزەکانی رووسیا، ئیسلامییە هاوپەیمانەکانی تورکیا ئەمڕۆ چوونە مەیدانی شەڕەکەو تەرمی کوژراوەکانی خۆیان هەڵگرتەوەو ناوچەکەیان جێهێشت، شەڕڤانەکانی هەسەدە دیمەنێکی هەڵگرتنەوەی ئەو تەرمانەیان بڵاوکردۆتەوە.\nپێشتر هەسەدە بڵاویکردەوە، رۆژی سێ شەممە ٢٤ ی تشرینی دووەم هێزەکانی سوریای دیموکرات (هەسەدە) بەرپەرچی هێرشێکی گەورەی گرووپە چەکدارەکانی نزیک تورکیایان داوەتەوە کە ویستویانە هێرشبکەنەسەر ناحیەی عەین عیسا لە پارێزگای رەققە و لەئەنجامدا ١٨ چەکدار کوژراون".\nلەو راگەیاندنەدا هاتبوو گروپە چەکدارەکانی نزیک تورکیا لەچەند لایەکەوە ویستویانە هێرشبکەنەسەر هێزەکانی هەسەدە لە گوندی مالیکیەی سەر بە ناحیەی عەین عیسا لە پارێزگای رەققە کە هاوکات بووە لەگەڵ تۆپبارانکردنی رێگەی نێودەوڵتی M4 ".\nهەروەها هەسەدە راشیگەیاندبوو لە روبەڕوبوونەوەیەکی سەختدا کە چەکی قورس و سووکی تێدا بەکارهات هێرشی گروپە چەکدارییەکان تێکشێکندرا و ١٨ چەکداریش کوژران.\nهەسەدە، باسی زیانە مادی و گیانیەکان دەکات کە زیانێکی زۆری مادی بەر ناوچەکانی عەین عیسا کەوتووەو چوار شەڕڤانیش بریندار بووبوون.


2018-10-23 – basknet.org\nئەرشیفی ڕۆژانە: 2018-10-23\nلە مه و دوا مووچە لەڕێگەی فەرمانگەکانەوە دابەش ناکرێ\nبەپێی نوسراوێکی وەزارەتی دارایی هەرێمی کوردستان کە لە 13ی 8ی 2018 بە واژۆی رێباز حەملان دەرچووە ، ئاماژە بە کردنەوەی ئەژماری بانکی کراوە بۆ فەرمانبەران. ئەو نوسراوە، کە بۆ دەیان وەزارەت و فەرمانگە ئاڕاستەکراوە ئاماژە بە کردنەوەی ئەژماری بانکی کراوە بۆ فەرمانبەرانی وەزارەت و فەرمانگەکان، هاتووە” دەبێت بۆ کردنەوەی ئەژماری …\nئاسایشی گەرمیان باندێكی بە مادەی هۆشبەره وه دەستگیركرد\nبەڕێوەبەرایەتی ئاسایشی گەرمیان،دوای وەرگرتنی زانیاری و بە فەرمانی دادوەر، توانیویانە ئەو پێنج كەسە لە گوندی سەنگەر لە سەر ڕووباری سیروان لە سنوری قەزای كەلار دەستگیر بكەن و دەستیش بەسەر حەشارگەكەیان بگرن كە بۆ ڕاو و ڕووت و بازرگانیكردن و بەكارهێنانی ماددەی هۆشبەر بەكاریانهێناوە. لە ڕاگەیاندراوەكەدا ئاماژه‌ش به‌وه دراوه، تیمەكانیان دەستیان …\nخالید شوانی له برى پارێزگاری شاری كەركوك ده كريته وەزیری دادی حكومەتی عێراق\nله زا رى به ر برسيكه وه ،یەكێتی نیشتمانی كوردستان ئاشكرای ده‌كات له كۆبونەوەی ئەمرۆی مەكتەبی سیاسی، حزبەكەی كاندیدی خۆی بۆ پۆستی وەزارەتی دادی حكومەتی عێراق دیاری كرد. (رزگار عەلی) به‌میدكانی حزبه‌كه‌ی راگه‌یاند: جگە لەوەی باس لەبارودۆخی ئێستای هەرێمی كوردستان‌و عێراق كراوە، جەخت لەسەر دیاریكردنی خالید شوانی بۆ پۆستی وەزیری …\nباری کەش و هەوای ئەمڕۆ و سبەی شارەکانی هەرێمی کوردستان\nبەڕێوەبەرایەتی كەشناسی و بومەلەرزەزانی هەرێم پێشبینییەكانی كەش و هەوای بۆ ئەمڕۆ و سبەینێی شارەكانی هەرێم بەم شیۆەیە راگەیاند\nنرخی دراوەکان لە بازارەکانی هەرێمی کوردستان 100 دۆلار 120 هەزار و 900 دینارە. 100 یۆرۆ 138 هەزار دینارە. 100 پاوەن 155 هەزار دینارە. 100 لیرە 22 هەزار دینارە. 100 هەزار تمەن 8 هەزار و 500 دینارە


22 ملیار دینار بۆ کێشەی ئاوی سلێمانی تەرخانکراوە – لڤین پرێس\n22 ملیار دینار بۆ کێشەی ئاوی سلێمانی تەرخانکراوە\nبە دوو قۆناغی جیاواز ٢٢ ملیار دۆلار بۆ چارەسەرکردنی کێشەی ئاوی سلێمانی تەرخانکراوە.\nئاری ئەحمەد، بەڕێوەبەری ئاوی ھەرێمی كوردستان، رایگەیاند، “لە ماوەی رابردوودا دەست بە پرۆژەیەكی گەورەی ئاو لە سنوری سلێمانی بە بڕی ١٨ملیار دینار كرا”.\nباسی لەوەشکرد، “بەڵام بەھۆی قەیرانی داراییەوە پڕۆژەكە وەستا، ئێستاش حكومەتی ھەرێمی كوردستان چوار ملیار دیناری دیكەی بۆ تەرخانكردووە، بەمەش دوا قۆناغی پڕۆژەكە كۆتایی دێت و دەكەوێتە بواری جێبەجێكردنەوە، كە ئەو پڕۆژەیە بەشێكی زۆری كێشەی ئاوی سلێمانی چارەسەر دەكات.”\nئاری ئەحمەد وتیشی: “ئەو پارەیەی تەرخان كراوە، بۆ كڕینی پەمپ و ماتۆڕ و بەستن و رێكخستنی پەمپەكان و پێداویستیی دیكەیە بۆ پڕۆژەكە، بۆیە ئەو پڕۆژەیە گەورەیە و زۆریش گرنگە بۆ پارێزگای سلێمانی كە كێشەی ئاویان ھەبوو، بەڵام حكومەتی ھەرێم پارەی تەرخانكردووە بۆ ئەوەی بتوانرێت كێشەكەیان چارەسەر بكرێت.”\nبەڕێوەبەری ئاوی ھەرێمی كوردستان، ڕوونیکردەوە، “ئەو پڕۆژەیە لەسەر ئاوی دوكان جێبەجێ دەكرێت، كە یەك و دوو ھەیە و ئەوەی دوو كاری پەرەپێدانی بۆ دەكرێت بۆ ئەوەی لەو رێگەیەوە كێشەی ئاوی سلێمانی چارەسەر بكرێت و دوای خەرجكردنی پارەكەش، دەست بە تەواوكردنی پڕۆژەكە كراوە و ئێستا بەردەوام كاری تێدا دەكرێت”.\nنرخی نەوت بە شێوەیەکی بەرچاو دابەزیی\nپیشێلكاریی ڕۆژنامەوانی دەبێت بەپێی یاسای ڕۆژنامەگەری مامەڵەی لەگەڵدا بکرێت


Diplomatic Magazine | له‌باره‌ى رێككه‌وتنه‌كه‌ى پارتى و یه‌كێتیى\nله‌باره‌ى رێككه‌وتنه‌كه‌ى پارتى و یه‌كێتیى\nسەرتیپ وەیسی كەریم\nیه‌كێتیى خواستیبوو به زووترین كات له‌گه‌ڵ پارتى بگاته ڕێككه‌وتن، به‌ڵام نه‌یده‌توانى، ئه‌مه‌ش به‌هۆى ئه‌و مه‌رجانه‌ى له‌كۆبوونه‌وه‌كانى ڕابردوو بۆچوونه حكومه‌ت له‌سه‌رپارتى داینابوو، دواى ئه‌وه‌ى زانى به ته‌واوى ناتوانێت ئامانجه‌كانى بهێنێته‌دى، له‌م چه‌ند ڕۆژه‌ى ڕابردوودا، ده‌ستیكرد به دۆزینه‌وه‌ى ده‌ره‌چه ( مه‌خره‌جێك ) بۆ ده‌ربازبوون له‌و بارودۆخه‌ى تێیكه‌وتووه‌و بۆ ڕێگه‌گرتن له زیاتر په‌راوێزخستنى.\nبه‌ڵام به‌هۆى ئه‌وه‌ى كه‌س نه‌یده‌توانى له‌و حزبه ئۆباڵى ئه‌ستۆى ئه‌و ڕێككه‌وتنه بخاته سه‌ر ملى، دواجار به‌ڵێنێكى زاره‌كى دوێنێى مه‌سعود بارزانى و كۆسره‌ت ره‌سوڵیان كرده ده‌ره‌چه، بۆ ده‌ربازبوون له‌و دۆخه‌و واژۆكردنى ڕێككه‌وتنه‌كه‌ى ئه‌مڕۆیان.\nپارتى و یه‌كێتیى له‌سه‌ر پرسى پۆسته‌كانى حكومه‌ت و په‌رله‌مان و به‌غدا هیچ كێشه‌یه‌كیان نه‌بووه، به‌ڵام پرسى كه‌ركوك، واژووكردنى ڕێككه‌وتنى سیاسى نێوانیان دواخستبوو، به‌ڵام دواجار له دوا كۆبوونه‌وه‌ى ئه‌مڕۆدا، یه‌كێتیى نه‌یتوانى ڕێككه‌وتنێكى كۆنكرێتى و دیاریكراو، له‌باره‌ى ناوى پارێزگارو واده‌ى دانانى پارێزگار، به مسۆگه‌رى له‌گه‌ڵ پارتى واژووبكات\nپارتى و یه‌كێتیى له‌سه‌ر پرسى پۆسته‌كانى حكومه‌ت و په‌رله‌مان و به‌غدا هیچ كێشه‌یه‌كیان نه‌بووه، به‌ڵام پرسى كه‌ركوك، واژووكردنى ڕێككه‌وتنى سیاسى نێوانیان دواخستبوو، به‌ڵام دواجار له دوا كۆبوونه‌وه‌ى ئه‌مڕۆدا، یه‌كێتیى نه‌یتوانى ڕێككه‌وتنێكى كۆنكرێتى و دیاریكراو، له‌باره‌ى ناوى پارێزگارو واده‌ى دانانى پارێزگار، به مسۆگه‌رى له‌گه‌ڵ پارتى واژووبكات، ته‌نها ئه‌وه‌یه له باره‌ى رێككه‌وتن له‌سه‌ر پۆستى پارێزگارى كه‌ركووك، سیغه‌یه‌كى لاستیكى و مه‌تاتیان داڕشتووه، میكانیزمیان بۆ هه‌ڵبژاردنى پارێزگارى كه‌ركوك داناوه، دووباره ئه‌و پرسه‌ى ده‌سپێردرێت به لیژنه، له‌گه‌ڵ گه‌ره‌نتى پێدانى ئه‌و پۆسته به یه‌كێتیى.\nبه‌پێى ڕێككه‌وتنه‌كه‌ى ئه‌مڕۆى نێوانیان ( جگه له قسه ئینشائییه‌كانى نێو ڕێككه‌وتنه‌كه له باره‌ى كارى هاوبه‌ش و پێكه‌وه‌یى )، هه‌نگاوه‌كانى پێكهێنانى حكومه‌ت و هه‌ڵبژاردنى سه‌رۆكى په‌رله‌مان و هه‌رێم خێراده‌بێت، یه‌كێتیش جگه له وه‌رگرتنى هه‌ردوو پۆستى سیادى ( سه‌رۆكى په‌رله‌مان و جێگرى سه‌رۆكى حكومه‌ت)، پێنج پۆستى وزارى وه‌رده‌گرێت\nبه‌پێى ڕێككه‌وتنه‌كه‌ى ئه‌مڕۆى نێوانیان ( جگه له قسه ئینشائییه‌كانى نێو ڕێككه‌وتنه‌كه له باره‌ى كارى هاوبه‌ش و پێكه‌وه‌یى )، هه‌نگاوه‌كانى پێكهێنانى حكومه‌ت و هه‌ڵبژاردنى سه‌رۆكى په‌رله‌مان و هه‌رێم خێراده‌بێت، یه‌كێتیش جگه له وه‌رگرتنى هه‌ردوو پۆستى سیادى ( سه‌رۆكى په‌رله‌مان و جێگرى سه‌رۆكى حكومه‌ت)، پێنج پۆستى وزارى وه‌رده‌گرێت، به‌ڵام ورده‌كارى ته‌واوى جێبه‌جێكردنى ڕێككه‌وتنه‌كه دراوه‌ته كۆمیته‌یه‌كى هاوبه‌ش.\nئه‌وه‌ى له ناوه‌ڕۆكى رێككه‌وتنه‌كه‌ى ئه‌مڕۆدا هاتووه و به دڵى یه‌كێتیى نییه، برتییه له چاوه‌ڕوانى یه‌كێتیى له پارتى بۆ كاتى دانانى پارێزگارى كه‌ركوك و ده‌شبێت ئه‌و پرسه بارزانى و كۆسره‌ت ڕه‌سوڵ یه‌كلایبكه‌نه‌وه.\nشه‌فیق قه‌زاز: بارزانى وتى تۆ مامۆستاى منى\nئەم ویلایەتانە ترامپ یان بایدن سەردەخەن؟\nسەرقاڵكردنی هێزە چەكدارەكان


لەسەر داواى بەرهەم ساڵح گەشتەکانى فرۆکەخانەى سلێمانى و تورکیا دەستپێدەکاتەوە - SAHAR KURDISH (Sorani)\nلەسەر داواى بەرهەم ساڵح گەشتەکانى فرۆکەخانەى سلێمانى و تورکیا دەستپێدەکاتەوە\nJan 11, 2019 18:24 Asia/Tehran\nوابڕیارە لە ماوەى دوو هەفتەى داهاتوودا گەشتەکانى فرۆکەخانەى نێودەوڵەتى سلێمانى بۆ تورکیا دەستپێبکاتەوە.\nسەرچاوەیەکی ئاگادار لە سەرۆکایەتی کۆمار بۆ خەندان-ی پشتڕاست کردەوە کە لەماوەی دوو ھەفتەی داهاتوودا، گەشتەکانى فرۆکەخانەی نێودەوڵەتی سلێمانی بۆ وڵاتى تورکیا دەستپێدەکاتەوە.\nسەرچاوەکە وتی لەسەردانە فەڕمیەکەی سەرۆککۆماری عێراق، تورکیا بەڵێنی کردنەوەی دەستپێکردنەوەى گەشتەکانى نێوان فڕۆکەخانەی سلێمانی و فرۆکەخانەکانى تورکیاى داوە و شەوى رابردووش جارێکی دیکە بەفەڕمی ئەو بابەتە لەپەیوەندییەکی تەلەفۆنی لەنێوان بەرهەم ساڵح سەرۆککۆماری عێراق و رەجەب تەیب ئەردۆغان سەرۆککۆمارى تورکیا دووپاتکراوەتەوەو دووبارە ئەردۆغان بە بەرهەم ساڵحی راگەیاندووە کە لەماوەى دوو هەفتەى داهاتوودا سزاکانى سەر فرۆکەخانەى نێودەوڵەتى سلێمانى لادەبرێن.\nبەهۆى ئەنجامدانى ریفراندۆم و وەک بەشێک لە سزاکانى تورکیا بۆ سەر هەرێمى کوردستان، لە ساڵى ٢٠١٦ تورکیا بڕیاریدا سەرجەم گەشتەکانى نێوان هەرێمى کوردستان و تورکیا رابگیرێت و لەدواى رووداوەکانى ١٦ ى ئۆکتۆبەر گەشتەکانى نێوان فرۆکەخانەى نێودەوڵەتى هەولێر و تورکیا دەستیپێکردەوە، بەڵام تورکیا بەردەوام بوو لە رێگریی کردن لە گەشتى نێوان فرۆکەخانەى نێودەوڵەتى سلێمانى و فرۆکەخانەکانى تورکیا و هەر سێ مانگ جارێک سزاکانى نوێدەکردەوە.\nرۆژى 3/1/2019 بە سەردانێکى فەرمى د.بەرهەم ساڵح سەرۆککۆمارى عێراق لەسەر بانگهێشتى رەجەب تەیب ئەردۆغان سەرۆککۆمارى تورکیا گەیشتە ئەنقەرەو پێشوازییەکى گەرمى لێکرا، لە کۆبوونەوەکانى لەگەڵ بەرپرسانى ئەو وڵاتە چەندین پرسى تایبەتى نێوان عێراق و تورکیا و هەرێمى کوردستان گفتوگۆیان لەسەرکرا لەناویاندا پرسى گەشتە نێودەوڵەتییەکانى نێوان هەردوو وڵات و دەستپێکردنەوەى گەشتەکانى نێوان فرۆکەخانەى سلێمانى و فرۆکەخانەکانى تورکیا.\nدەمیرتاش:رۆژی ٣١ی ئازار پارتی ده‌سه‌ڵاتداری ئێستای تورکیاو ھاوڕەوتەکانی سزا دەدرێن\nجەختی ڕۆحانی لە سەر ڕاگەییشتنی خێرا بە دۆخی لێقەوماوانی لافاوەکەی ئەم دواییە\nنوێنەری سەرۆک کۆماری ئەمریکا بۆ شەڕی دژی داعش : یەپەگە بەشدار نابێت لە دروست کردنی ناوچەی ئارام لە باکووری سووریا\nپەیامی ڕ ێبەری مەزنی شۆڕشی ئیسلامی دوابەدوای هەستانی لافاوی ماڵوێرانکەری شیراز\nئیسماعیل ھەنیە : بەرزاییەکانی جۆلان وەک بەشێکی دانەبڕاوەی خاکی سووریا دەمێنێتەوە


وەزیری دەرەوەی ئەمەریکا ڕایگەیاند، دوای ئەوەی ئاگربەستی نێوان ئیسرائیل و فەلەستینییەکان چووە بواری جێبەجێکردنەوە، لەڕۆژانی داهاتوودا سەردانیی خۆرهەڵاتی ناوەڕاست دەکات و لەگەڵ هەردوو هاوتا ئیسرائیلییەکەی و فەلەستینییەکەی کۆدەبێتەوە.\nئەنتۆنی بلینکن، وەزیری دەرەوەی ئەمەریکا (21ی ئایاری 2021) لە تویتێکدا نووسیویەتی "لە ڕۆژانی داهاتوودا سەردانی ناوچەکە دەکەم، دەمەوێت چاوم بە هەردوو وەزیری دەرەوەی ئیسرائیل و فەلەستین و بەرپرسە هەرێمایەتییەکانی ناوچەکە بکەوێت".\nهاوکات نوسینگەی ڕاگەیاندنی وەزیری دەرەوی ئەمەریکا بڵاویکردەوە "بلینکن و هاوتا ئیسرائیلییەکەی گابی ئەشکنیازی، پەیوەندییەکی تەلەفونییان ئەنجامداوە و ئەشکنیازی پێشوازی لە سەردانەکەى بلینکن کردووە".\nبەرەبەیانی ئەمڕۆ (هەینی) کاتژمێر 2:00 ئاگربەستی نێوان ئیسرائیل و حەماس چووە بواری جێبەجێکردنەوە، ئەوەش دوای بەردەوامبوونی گرژییەکانیی نێوانیان بۆ ماوەی11 ڕۆژ کەتێیدا سەدان هاوڵاتی فەلەستینی و ئیسرائیلی کوژران و برینداربوون.\nتورکیا لەبارەى بڕینەوەى دارى دارستانەکان وەڵامى هەرێمى دایەوە\n2021.06.01 - 11:02


پێداچوونەوە و گفتوگۆیەکی تایبەت بۆ گالاکسی نۆت۷، ڕەخنە و نوێکاریەکان! – کەی ئای تی ئێن\nپێداچوونەوە و گفتوگۆیەکی تایبەت بۆ گالاکسی نۆت۷، ڕەخنە و نوێکاریەکان!\nلە پاش ئەوەی بە وردترین و نوێترین و خێراترین شێوە ڕووماڵی کۆنگرەکەی سامسۆنگمان گواستەوە، تایبەتمەندیەکان هەموو گەشتنە بەر دیدەتان، لە دوای تایبەتمەندیەکانی مۆبایلەکە کە لەبەر چاوی هەمووان ڕوونە، ویستم بابەتێک بکەمەوە بۆ چەند پرسێک دەربارەی پێشکەوتنەکانی ئەو مۆبایلە و ڕوونکردنەوەیەک بۆ ئێوە ئەگەر بتانەوێت مۆبایلەکە بکڕن.\nلە دوای چاوەڕوانیەکی زۆر بۆ نمایشکردنی مۆبایلەکە و بەو مانایەی کە زنجیرەکەی نۆت ناوازەن، مۆبایلە نوێیەکە بە چەند تایبەتمەندیەکی جیاواز لەوانی تر ناسێنرا، لێرە ئەو گۆڕانکاریە بەرچاوانەی مۆبایلەکە دەخەینە ڕوو:\nتەکنەلۆژیای Vulkan تایبەتمەندیەکی جیاواز لەوانی تر و بوونی ئەم تایبەتمەندیە بۆ یەکەمجار لەم مۆبایلە، ئەویش شێوازێکی نوێ دەدات بە یاریکردن بە شێوەی سێ دووری و کەمێک هاوشێوەی ئامێرێکی ڤیدیۆیی تەواو دەردەکەوێت! ئەمەش بە نموونەیەکی یاری Need For Speed No Limited دەردەکەوێت و کۆمپانیای سامسۆنگ بە تەواوی جەختی لێکردەوە.\nزیاد کردنی تایبەتمەندی دژە ئاو بۆ یەکەمجار لە زنجیرەی نۆت، مۆبایلەکە خاوەن بڕوانامەیەکە بە پلەی IP68 هاوشێوەی S7، لە نوێکاریەکەدا بۆ یەکەمجار تایبەتمەندی دژە ئاو لە مۆبایلەکانی Noteـی سامسۆنگ ئەوەیە کە پێنوسە بەهێزەکەشی دژە ئاوە!\nکۆمپانیای کۆرنینج هێندە نیە کە نەوەی نوێی تەکنەلۆژیای Gorilla Glassـی ڕاگەیاندووە ئەویش بە بەهێزترین تەکنەلۆژیای کۆمپانیاکە دادەنرێت، ئەویش Gorilla Glass 5ـە کە لە نەم نەوەی نۆت دا بەر جەستە کراوە، ئەمەش بۆ یەکەمجار لە مۆبایلەکانی گالاکسی و پێم وایە گۆڕانکاریەکی باشە بۆ بەهێزی و خۆڕاگرتن لەبەردەم ڕووشانی ڕوونمادا، بەو پێی کۆمپانیای سامسۆنگ خاوەنی پشکی لە ٣٠%ـی کۆمپانیای ناوبراوە بۆی هەیە تا ساڵی ٢٠٢٢ تەکنەلۆژیاکانی کۆمپانیای کۆڕنینج لە مۆبایلەکانی دا بەکار بهێنێت!\nبێگوومان لە گرنگترین پرس و لە زۆرترین باسکراوەکان و تایبەتمەندیەکانی ئەم مۆبایلە، تایبەتمەندی Iris Scannerـە، داهێنانێکی نوێ و تا ڕادەیەک باش بوو لە تەکنەلۆژیای مۆبایلە هۆشمەندەکاندا، شتێکی باش دەبێت وە توانای کردنەوەشی خێرایە، ئاسانکاریەک دەکات بۆ بەکارهێنەر بۆ ئەوەی بێ ئەوەی دەستەکانی بجوڵێنیت مۆبایلەکە بکاتەوە.\nلە باشترین تایبەتمەندیەکان هەڵگری تایبەتمەندیەکی دەرچەی USB لە جۆری تایپ Cـیە بۆ یەکەمجار لە زنجیرەکانی گالاکسیدا، ئەمەش ئاسانکاریەک بەرچاو دەکات بۆ بەکارهێنەر، ئاسانکاریەکەش ئەوەیە دەتوانیت زانیاری و وێنە و نەرمەکاڵاکانی مۆبایلەکە بە ئاسانی و بە خێرایی بگوازیتەوە بۆ مۆبایلێکی تر لە ڕێگەی USB یەوە.\nگۆڕانکاری له پێنوسی مۆبایلەکەدا کە لە ڕووی هەستەوەر و جووڵەدا زیرەکتر کراوە، بە شێوەیەک دەتوانی وێنەیەکی هونەری پێ بکێشیت بێ ئەوەی بە کارهێنەر بێزار بکات، لێرەدا من دەڵێم گۆڕانکاریەکی یەکجار باش بوو، بەڵکو پێویستیش بوو چونکە نۆت بە پێنوسەکەیدا بەهێز و ناسراوە وهەتا چەندێک سامسۆنگ هەوڵ بدات بۆ باشتر کردنی پێنوسەکەی ئەوا بێگوومان نۆتە نوێیەکان جیاوازتر لەوانی تر دەردەکەون. با هەر لەسەر پرسی پێنوس بمێنینەوە چونکە خاوەن دوو نوێکاری ترە، یەکەمیان ئەوەی کە دەتوانیت وەرگێڕانی خێرا بکەیت بە دەستنیشانکردنی نوسینەکان کە دەتوانین بڵێین شتێکی نوێیە بەڵام زۆر پێویست نیە!، ئاسانکاریەک دەکات بۆ مان بەڵام لە هەمان کاتدا دەتوانرێت بە پەنجەی دەستی خۆت هەمان ئەرک ئەنجام بدەیت!، تایبەتمەندی دووەم ئەوەیە بڕینی ئەو بەشەی دەتەوێت لە پەڕگەیەک یان ڤیدیۆیەک، کاتێک دەتەوێت تەنها بەشێک یان هەموو بەشەکە هاوبەشی پێبکەیت! لێرە دەتوانین بڵێین شتێکی نوێ و بەسوودە بە ڕادەیەک پێویستیەکی باشمان پێی دەبێت.\nخاوەنی چوار ڕەنگی ناوازە و سەرنج ڕاکێش و لەگەڵ هەر یەکێکیاندا خاوەن Home screenـی جیاواز بە پاشبنەمای تایبەت بە هەر ڕەنگێکی مۆبایلەکە! جیاواز لە هەر مۆبایلێکی تری نۆت و زنجیرەکانی تر! جیاوازیەک و توخمێکی جیاواز دەدات بە چاوی بەکارهێنەر.\nسێ تایبەتمەندی تری نۆت ۷ کە لە مۆبایلی پێشووی نۆت جیادەکاتەوە ئەوەیە کە نۆت ۷ توانای خوێندنەوەی بیرگەی دەرەکی هەیە، لە کاتێکدا فراوانی بیرگە ناوەکیەکەی ٦٤ گێگابایتە! دیارترین گۆڕانکاریش لە باتریدا ئەوەیە کە نۆت۷ـی نوێ ۳٥۰۰ میلی ئەمپێرە و لە کاتێکدا نۆت ٥ تەنها ۳۰۰۰ میلی ئەمپێرە.\nدەربارەی دیزاینی نۆت ٧ لێرەدا جیاوازیەکی دیار هەیە لەگەڵ مۆبایلەکانی تری Note، ئەویش خاوەن دوو لای چەماوەیی و جوان بەخش، ئەم پرسەش لە گرنگترینەکان بوو، هەروەها دەربارەی قەبارە و ڕوونمای مۆبایلەکە، بە هەمان قەبارەی ڕوونما و هەمان ڕوونی لەگەڵ Note 5 دەناسرێت.\nپاکەتی گالاکسی نۆت ۷ جیاواز لە گالاکسیەکانی تر خاوەن باشترین کەلوپەلە، چی له ناو پاکەتی نۆت۷ دا هەیە؟:\nدەتوانین لێرەوە ڕەخنەکان دەست پێبکەین بەوەی کە هەوادارانی سامسۆنگ چاوەڕێی شتی زیاتر بوون بە تایبەت لە ڕووی پڕۆسێسەر و باشترکردنی ڕەقەکاڵای مۆبایلەکە، بە تایبەت چاوەڕوانی لە زۆرکردنی ڕامی مۆبایلەکە بەو مانایەی هەمیشە سامسۆنگ لە ڕووی رەقەکاڵاوە زۆرباشە و چاوەڕوانی باشتری لێدەکرا، ئەوەش ناڵێین بووەتە کێشە بەڵام زۆرینەی هەوادارانی کۆمپانیاکە چاوەڕێی ئەوە بوون، بەتایبەت پاش بینینی هەواڵێکی پێشبینی کراو کە دەیوت ڕەقەکاڵای مۆبایلەکە زیاتر گەشەی پێدراوە! لە جیاتی ئەوەی پێشبینیەکان سەربکەوێت، بەڵکو هەمان جۆری پڕۆسێسەر و ژمارەی ڕام ڕاگەیاندرا ئەویش پڕۆسێسەری ٨۲۰ سناپدراگۆن و ڕامی ٤ گێگابایتی، بەڵام لێرەدا جێگەی بەبیرهێنانەوەیە کە Note7 لە هەمان کاتدا خاوەن یەکێک لە باشترین پڕۆسێسەرەکانی جیهانە ئەویش Exynos 8890ی سامسۆنگە!\nئەو شتەی سامسۆنگی زۆر خۆشەویست کردبوو لای هەواداران ئەویش ئەوەبوو کە سامسۆنگ هەمیشە لە نوێکاری و باشترکردنی کامێرا بوو، بەو مانایەی هەمیشە پێشدەکەوت لە کامێرادا و لە ڕابردووشدا هەرگیز کامێرایەکی خراپی نەبووە، هەر چەندە نۆت ۷ کامێراکەی لە نۆتی پێشوو باشترە، بەڵام توانای کامێراکەی هاوسەنگە لەگەڵ S7 خاوەن هەمان کامێرا و هەمان هەستەوەری S7ـە! ئەمەش دەبێتە ڕەخنەیەکی ئێمە و چەند پرسێک ئایا بۆچی سامسۆنگ کامێراکەی باشتر نەکرد؟ ئایا چاوەڕێی نەوەیەکی ترە بۆ ئەوەی کامێرا باشەکەی بخاتە سەر؟ باشە ئەی Note 7 گرنگ نەبوو؟ وەڵام بۆ ئێوە جێدێڵین.\nئێوەش دەتوانن لە بەشی لێدوان گفتوگۆ لەسەر پرسەکە بکەن و گفتوگۆیەکی زۆرباش و بەرچاو ڕوونی بکەین بۆ هەموو ئەندامانی کەی ئای تی ئێن!\nتاگەکان سامسۆنگ کۆنگرە


سلێمانی... پرۆژەی ناشتنی هەزار نەمام جێبەجێدەکرێت\nبه‌ڕێوه‌به‌ری هاتوچۆی سلێمانی لە نوێترین چالاکیان پرۆژەی ناشتنی هه‌زار نه‌مام جێبه‌جێ دەکەن و كه‌رتی تایبه‌تیش هاوكاری پڕۆژه‌كه ده‌كات.\nبه‌ڕێوه‌به‌ری هاتوچۆی سلێمانی و به‌چاودێری سه‌رۆكی شاره‌وانی تاسڵوجه، ئه‌فسه‌رو كارمه‌ندانی به‌ڕێوه‌به‌رایه‌تی هاتوچۆی سلێمانی به‌هه‌ماهه‌نگی له‌گه‌ڵ فه‌رمانبه‌رانی سه‌رۆكایه‌تی شاره‌وانی تاسڵوجه‌و به‌سپۆنسه‌ری (گروپی كۆمپانیاكانی قه‌یوان)، پڕۆژه‌ی ناشتنی هه‌زار نه‌مامی جۆراوجۆر جێبه‌جێده‌كات، له‌سه‌ر شه‌قامی سه‌ره‌كی تاسڵوجه به‌رده‌م به‌ڕێوه‌به‌رایه‌تی هاتوچۆی سلێمانی به‌هه‌ردو ئاراسته‌كه.\nپڕۆژه‌كه به‌دوو قۆناغ جێبه‌جێده‌كرێت، قۆناغی یه‌كه‌م رۆژی سێشه‌ممه له‌كاتژمێر ١٠ی به‌یانی ٢٦ی ئەم مانگە دەستپێدەکات له‌لایه‌ن ئه‌فسه‌رو كارمه‌ندانی به‌ڕێوه‌به‌رایه‌تی هاتوچۆو كارمه‌ندانی سه‌رۆكایه‌تی شاره‌وانی تاسڵوجه جێبه‌جێده‌كرێت.\nقۆناغی دووه‌م رۆژانه‌و به‌به‌رده‌وامی كارمه‌ندانی سه‌رۆكایه‌تی شاره‌وانی تاسڵوجه درێژه به‌پڕۆژه‌كه ده‌ده‌ن تا ناشتنی كۆتا نه‌مام و بڕیاریشوایه ئاودان و خزمه‌تكردنی نه‌مامه‌كان به‌شێوه‌یه‌كی به‌رنامه بۆ داڕێژراو له‌لایه‌ن هه‌ردو به‌ڕێوه‌به‌رایه‌تیه‌وه جێبه‌جێبكرێت.


2018-03-26 (دووشەم) [ کۆلێجی یاسا و رامیاری ]\nدیاردەی گێچەڵی سێکسی لەکۆمەڵگەدا\nڕۆژی دووشه‌ممه کاتژمێر سێی پاش نیوه‌رۆى 26-3-2018 کۆلێجی یاساو ڕامیاری زانکۆى گەشەپێدانى مرۆیى به هاوکاری له چوارچیوه‌ی وانه‌ی (Event Management) له به‌شی دبلۆماسی به ئامادەبوونى به‌شێک له مامۆستایانى زانکۆ و ژماره‌یه‌ک له خوێندکاران دبلۆماسیه‌ت و چه‌ند که‌ناڵێکی ته‌له‌فیزۆنی لە هۆڵی هونه‌ر سورچی کەمپى بنارى کۆیژە ۆرکشۆپیکی بە ناونیشانى ( دیاردەی گێچەڵی سێکسی لەکۆمەڵگەدا- بە دروشمی (کاتی بەرەنگارییە) ) پێشکه‌شکرا که به‌م شێوه‌یه خواره‌وه بوو:-\nسەره‌تا ڕاگەیاندنی ئەنجامی ڕاپرسییەک لە کۆنگرەیەکی ڕۆژنامەوانیدا سەبارەت بە دیاردەی گێچەڵی سێکسی لە هەرێمی کوردستان که لەلایەن ئاڤان ئەدهەم خوێندکاری قۆناغی چواری بەشی دیپلۆماسیەوە خرایە بەر دیدی میدیاکانەوە کە ئەنجامەکە بەم شێوەیە بوو، کۆی بەژداری لە ڕاپرسیەکەدا ٥٦٠ کەس بون و بە سێ زمانی کوردی، عربی و ئینگلیزی بڵاوکراوەتەوە، ئەنجامی ڕاپرسیەک بە ۱۲ پرسیار خرایە ڕو.لە کۆتاییدا ئاڤان ئەدهەم چەند سەرنجێک کە لەلایەن بەژداربوانی ڕاپرسیەکە نێردرابوو خوێندیەوەو بە ئامانجی زیاتر ئاشنابوونی کۆمەڵگە لە ئاست ئەم دیاردەیردا و هەست کردن بە بەرپرسیارەتی بەرامبەر ئەم دیاردەیە.\nدواتر، نمایشکردنی کورتە ڤیدیۆیەک بە ناونیشانی ئاشنابونی تاک بە دیاردەی گێچەڵی سێکسی. و چۆنیەتی ڕووبەڕوبەنەوەی ئەم دیاردەیە.\nدوابەدوای تەواوبونی کورتە ڤیدیۆکە، پێشکەشکردن پانێڵێک به ئیداره‌ی خوێندکاری لاڤە ئاکۆ وە بە ناونیشانی (بەرز کردنەوەی ئاستی هۆشیاری تاک لەکۆمەڵگەدا بەرامبەر دیاردەی گێچەڵی سێکسی)به‌م شێوه‌یه‌ی خواروه:\n1- پشدەر ڕەشید ئەمین : پسپۆڕ لە بواری کۆمەڵناسی و پەیام ئەحمەد -پارێزەر. دەسپێکی وەتەکانی بە پێناسەیەکی گشتی بۆ دیاردەی گێچەڵی سێکسی لە ڕوانگەی کۆمەڵناسیەوە دەستی پێکرد و درێژەی وتەکانی بە ڕونکردنەوەی زیاتری ئەم دیاردەیە بو کە تاک دەبێت هەر لە منداڵیەوە هۆشیاری پێ بدرێ لە بەرامبەر ئەم دیاردەیەدا بێدەنگ نەبێ و هەروەها کاریگەریە نەرێنیەکانیشی لەسەر تاک خستەڕوو.\n2- خاتوو پەیام ئەحمەد : پارێزەر و توێژەر لە رێکخراوی (CDO) کە لە ڕووی یاسایەوە شیکاری بۆ بابەتەکرد و ئەو زانیاریانەشی خستەڕوو کە پێویستە قوربانیانی ئەم دیاردەیە بۆ بەرهەڵستکردنی و ڕێگری کردن لەم دیارەیە ئەنجامی بدەن، هەروەها ڕونکردنەوەی ئەو مادە یاسایانەی کە لە چوارچێوەی ئەم دیارەیەدا دەرچون و کاریان پێ دەکرێ.\nلە کۆتایی پانێڵەکەدا چەند پرسیار و سەرنجێکی ئامادەبوان وەڵام درانەوە و گفتوگۆیان دەربارە کرا.


پەیامی یەکیەتیی زانایانی ئایینیی کوردستانی ئێران، بەبۆنەی جێژنی پیرۆزی ڕەمەزانەوە\n13:34 - 14 جۆزەردان 2719\nکوردستان میدیا: یەکیەتیی زانایانی ئایینیی کوردستانی ئێران، لە دووتوێی پەیامێکدا، پیرۆزبایی جێژنی پیرۆزی ڕەمەزانیان لە موسڵمانان، بنەماڵەی سەربەرزی شەهیدان و زیندانیانی سیاسی و کادر و پێشمەرگەکانی کوردستان کرد.\nبە ناوی خوداوەندی دلۆڤان.\nبە بۆنەی جێژنی مانگی پیرۆزی ڕەمەزان، پیرۆزبایی لە سەرجەم باوەڕدارانی موسوڵمان، هەر چوارپارچەی کوردستان، بنەماڵەی سەربەرزی شەهیدان، زیندانیانی سیاسی خۆڕاگر و هەروەها کادر و پێشمەرگەکانی کوردستان دەکەین، هیوادارین ئەم جێژنە، جێژنی خۆشی و شادیی هەموو لایەک بێت و ئاشتی و ئازادی لە ژێردەستیی داگیرکەرانی کوردستان، بەدی بێت.\nوەک یەکیەتیی زانایانی ئایینی کوردستانی ئێران، داوا لە هەموو لایەک دەکەین، بە بۆنەی ئەم جێژنە ئایینییەوە، سەردانی گۆڕی شەهیدان و بنەماڵەی ڕێزداریان و زیندانیانی سیاسی بکەن و سەخاوەت بنوێنن و دڵشادیان بکەن، کە بێگومان، بێبەش نابن لە ئەجر و پاداشی خوداوەندی بەخشەندە. جێژنتان پیرۆز و ژیانتان شاد و سڵامەت بێت.\nیەکیەتیی زانایانی ئایینیی کوردستانی ئێران\n١٢ی جۆزەردانی ١٣٩٨ی هەتاوی\nخەڵکی سەقز چاڵ و چۆڵیی شەقامەکانیان بە قۆڵی هیممەتی خۆیان پینە کردەوە\n13:07 - 16 جۆزەردان 2720\nمەهاباد نوقمی قەیرانەکان بووە\n12:51 - 16 جۆزەردان 2720\nنەخوێندەواری کێشەیەکی بنەڕەتیی شاری "خۆی"ـە\n12:13 - 16 جۆزەردان 2720\nلە تەنگیسەر چالاکیی تەبلیغی بەڕێوە چوو\n11:20 - 16 جۆزەردان 2720\nڕۆژەڤ/ ئاگربەردان لە دارستانەکانی زاگرۆس\n00:19 - 16 جۆزەردان 2720\n00:17 - 16 جۆزەردان 2720


نووچە نێت | ڕاستگۆیی بێ لایەنی| شوان محەممەد تەها: سەردانى نێچیرڤان بارزانى بۆ بەغدا هەنگاوەکانى دانوستاندن بەرەو قۆناغێکى گەورەتر دەبات\nApril 2021 30 - 04:59:43\nلەسەر کۆبوونەوە و دیدارەکانى نێچیرڤان بارزانى سەرۆکى هەرێمى کوردستان لە بەغدا، شوان محەممەد تەها بەرپرسى لقى (5)ى پارتى دیموکراتى کوردستان لە بەغد و ئەندامى پێشووى پەرلەمانى عێراق، لە چاوپێکەوتنێکدا لەگەڵ کوردستانtv لە (12-10-2021)دا، سەردانى سەرۆکى هەرێمى کوردستان و شاندەکانى حکوومەتى هەرێمى کوردستان بۆ بەغدا گرنگ ناودەبات و دەشڵێت، هاتنى سەرۆکى هەرێمى کوردستان بۆ بەغدا، دواى ئەو سەردانیەى جەنابیان دێت بۆ فەرەنسا، کە سەردانى بەغداشى کرد سەرجەم لایەنە سیاسییەکانى بەسەرکردەوە، ئەوەش پاڵپشتییەکى گەورەیە و هەنگاوەکانى دانوستاندن بەرەو قۆناغێکى گەورە تر دەبات، بۆیە ئەم سەردانییە بەرزدەنرخێندرێ.\nدەقى دیمانەى شوان محەممەد تەها بەرپرسى لقى (5)ى پارتى دیموکراتى کوردستان لە بەغدا:\nــ سەردانى نێچیرڤان بۆ بەغدا و خوێندنەوەى جەنابت چییە بۆ ئەم سەردانە؟\nشوان محەممەد تەها: سەردانی هەرێم بۆ بەغدا چە لە ئاستى حکوومى بێت یان حیزبى، ڕۆڵ و کاریگەرى خۆى دەبێ، وە بوونى قیادەى کوردى لە بەغدا بۆ خۆى هەنگاوى پەیوەندییەکان بەرەوپێش دەبات، دیارە سەردانەکەى جەنابى سەرۆکى هەرێمى کوردسان لە پاش ئەو زنجیرە سەردانەى حکوومەتى هەرێمى کوردستان و دانوستاندنیان لەسەر بابەتى بودجە دێت لەگەڵ حکوومەتى عێراق، ئەوەش پاڵپشتییەکە بۆ سەرجەم لایەنە سیاسییەکان، هاوکات لەگەڵ هاتنى شاندى حکوومەتى هەرێمى کوردستان بۆ بەغدا، لایەن کوردستانییەکان و پارتى دیموکراتى کوردستان چەند شاندێکیان هەبووە بۆ بەغدا، هەموویان لە شوێنێکدا یەکانگیر دەبوون تا داکۆکى لە خەڵکى کوردستان بکەن.\nهاتنى سەرۆکى هەرێمى کوردستان بۆ بەغدا، دواى ئەو سەردانییەى جەنابیان دێت بۆ فەرەنسا، کە سەردانى بەغداى کرد سەرجەم لایەنە سیاسییەکانى بەسەرکردەوە، بەڕاستى ئەوە پاڵپشتییەکى گەورەیە و هەنگاوەکانى دانوستاندن بەرەو قۆناغێکى گەورە تر دەبات، بۆیە ئەم سەردانییە بەرزدەنرخێندرێ، ئەوەى بەرچاویشمان کەوت ئێمە وەک چاودیر لە ڕۆژنامەکان و دەزگاکانى ڕاگەیاندنى پارتە سیاسییە عەرەبییەکان ئەوەمان بۆ دەرکەوت، ئەم سەردانییە جێگەى خۆشحاڵى ئەوان بووە، بۆیە هەموو سەردانییەک بۆ بەغدا سروشتیى پەیوەندییەکانى نێوان هەرێمى کوردستان و بەغدا بەرەو پێشتر دەبات.\nــ ئەگەر سەیرى ئەم گۆڕانکارییانەى ئەم دواییە بکەین، نێچیرڤان بارزانى سەردانى پاریس دەکات، دواتر دەگەڕێتەوە و لایەنە سیاسییەکانى کوردستان کۆدەکاتەوە، دواتر سەردانى بەغدا دەکات و هەموو لایەنە سیاسییەکانى بینى، ئەمنیدارى کۆمکارى عەرەبى هاتە بەغدا دواتر هاتە کوردستان، چى گۆڕانکارییەک بەڕێوەیە و فەرەنسا چە نامەیەکى پێیە؟\nشوان محەممەد تەها: ئەو سەردانییانە ئەوەمان پێدەڵێن، کێشەکانى عێراق تەنها کێشەیەکى ناوخۆیى نییە، ئەو کێشەى لە عێراق هەیە تەنها کێشەى نێوان هەرێمى کوردستان و بەغدا نییە، بەڵکو عێراق لێوان لێوە لە کێشەى ناوخۆ، هەروەها کێشەکانى عێراق وابەستەى کێشەکانى وڵاتانى دەوروبەر و هەرێمیشن، ئەم هەنگاوانە پێماندەڵێن ناسەقامگیرى سیاسى لە عێراق و ناوچەکەدا هەیە و ڕەنگدانەوەى سلبى لەسەر واقیعى سیاسی لە عێراق پەیداکردووە، ئەم واقیعە سیاسییە سلبیەش کە لە عێراق دا هەیە، بێگومان بەشێوەکى ڕاستەوخۆ کاریگەرى لەسەر پەیوەندییەکانى نێوان هەرێمى کوردستان و بەغدا هەبووە، وەک جەنابى سەرۆکى هەرێمى کوردستانیش ئاماژەى پێدا، دەبێ کێشە بنەڕەتییەکان لە عێراق چارەسەر بکرێن، کە بوویتە هۆى دروستبوونى چەندین کێشەى تر لە نێوان هەرێم و بەغدا، کێشەى حکوومەتى عێراق و شارەکانى باشوورى عێراق، سەرەڕاى ئەو کێشانەى لە پایتەختى عێراق دا هەن لەنێوان لایەنە سیاسییەکان، ئەوانە کۆى ئەو کێشانە کە ناتوانین عێراق جیا بکەینەوە لەو کێشانەى کە لە ناوچەکەدا هەن، هەروەها بە هەمانشێوە ناتوانین کوردستان بەدەر بگرین لەو کێشانەى کە ئێستا لەناو عێراق دا هەن.\nسەرۆکى هەرێم زۆر ڕاشکاوانە لەگەڵ لایەنە سیاسییەکانى بەغدا باسى لەوە کرد، کێشەى کورد تەنها بودجە نییە، بەڵکو کێشەیەکى سیاسى هەیە و کاریگەرى هەبووە لەسەر بەغدا و هەولێر.\nئێمە پێویستمان بە چارەسەرێکى ریشەیى هەیە، هەروەک سەرۆکى هەرێم زۆر ڕاشکاوانە لەگەڵ لایەنە سیاسییەکانى بەغدا باسى کرد، کە کێشەى هەرێم لەگەڵ بەغدا تەنها بودجە نییە، بەڵکو کێشەیەکى سیاسى هەیە کە کاریگەرى هەبووە لەسەر بەغدا و هەولێر، لەوانە ماددەى 140، کێشەى پێشمەرگە، ڕەنگدانەوەى سلبى دەبێ لەسەر واقیعى هەڵبژاردنى داهاتوو دەبێ، کۆى ئەو کێشانەى بەرۆکى عێراقیان گرتووە لە دواجاریش پەیوەیستن بە هەرێمى کوردستانیشەوە.\nــ سەرۆکى هەرێمى کوردستان گوتى: دواى هەژدە ساڵ لەدواى ڕزگارکردنى عێراق پێویستە کۆتایی بە قۆناغى ڕاگوزەر بێت و ئەوەى لە عێراق دا هەیە دیارە تا ئێستا قۆناغى ڕاگوزەرە، پێویستە قۆناغێکى نوێ دەست پێبکات، ئەم قۆناغە چۆن دەست پێدەکات و لەسەر چە بنەمایەک، کە هەژدە ساڵ ئەزموونێکى تاڵ و سەرنەکەوتووى هەبووە؟\nشوان محەممەد تەها: جەنابى سەرۆک بارزانى، سەرۆکى پارتیمان، دە ساڵ لەمەوبەر باسى ئەوەى کردووە، سیستەمى حوکمڕانى لە عێراق بە ئاقارەکى ناتەندروست گوزەر دەکات، تاوەکو ئەو سیستەمەى لە عێراق هەیە و بەوشێوەیە گوزەر بکات، بێگومان کێشەکان زیاتر دەبن، ئێستا پێمان سەیرە کە وا قسە لەسەر کێشەى هەرێم و بەغدا دەکەن، کە کێشەى نێوان هەردوولا تەنها بودجە بێت.\nلەم قۆناغە نوێیەدا، بە ڕاشکاوانە دەڵێین ماڵى شیعە یەک ماڵ نین، ماڵى کورد و سوننە یەک ماڵ نییە، بۆیە چیتر کورد یان سوننە بە یەکترى بڵێن ئێوە بۆ ئەوەى بتوانن لە بەغدا کار بکەن دەبێ یەک دەنگ بن، ئەوە ئەوەمان پێدەڵێت ئایندەى سیاسى عێراق پێویستى بە هاوپەیمانییەکى نیشتمانى و چاکسازى بنەڕەتى هەیە، لەسەر ئەو بنەمایانەى کە عێراقى لەسەر دروستکرابوون، ڕەنگە ئەو قۆناغە قۆناغێکى نوێ بێ وەکو باسمانکرد لە سەرەتاى قسەکانمدا، ئێستا ئێمە لە ناوچەیەکین ناوچەیەکى پڕ کێشەیە، ناوچەیەکە پێى دەڵێن خۆپێهەڵکێشان، یانى واى لێهاتووە هەندێ قەوارەى سیاسى لە عێراق خۆى بە وڵاتانى دراوسێ بەسەر ئەوانى تر دا قەرز دەکات، دەبێ کۆتایى بەو پاشاگەردانییە بهێندرێت کە ئێستا لە عێراق هەیە، چونکە دواجار بە شێوەیەکى سلبى کاریگەرى بەسەر هەموو کایەکانى ژیان لە ڕووى ئابوورى، سیاسى، هەتا لەڕووى تەندروستیشەوە دەبێ، بەتایبەت پاش دەرکەوتنى پەتاى کۆرۆنا بەتاکید کاریگەرى خراپى لەسەر ژیانى تاکى وەکو عێراق و کوردستانیش دروستکردووە.\nــ ئەم سەردانە لە کاتێکدایە کە لە هەڵبژاردن نزیکدەبینەوە، پێتوایە لە چوارچێوەى ئامادەکارى بۆ هەڵبژاردن و پێکهێنانى هاوپەیمانیێتى، ئەوەى ئێستا باس دەکرێ کە هەندێ هاوپەیمانى پێکەهێندرێت، ئایا چە گۆڕانکارییەک لە هەڵبژاردنى ئەمجارەدا هەیە؟\nشوان محەممەد تەها: یاساى ئەمجارەى هەڵبژاردن ڕێگە بە هاوپەیمانییەتى هەڵبژاردن نادات کە پێشتر هەبووە، دەکرێ قسە لەسەر هەڵبژاردنى دواى هاوپەیمانى بکرێ، چونکە ئەو سیستەمەى یاساى هەڵبژاردن دایناوە، بازنەییە و شارێک دەبێت بەچەند بازنەیەک، ئەوە خۆى لە خۆیدا هاوپەیمانیەتى پێشوەختە لەم هەڵبژاردنە ڕەنگە سوودێکى ئەوتۆى نەبێ، بەقەد ئەوەى دەکرێ هاوپەیمانیەتى لەڕووى سیاسى هەبێ، لێکتێگەیشتنێک هەبێ بۆ دواى هەڵبژاردن کە چۆن حکوومەتى لەسەر پێکدەهێندرێ، هەندێ دروشم هەیە دەتوانین بڵێن وەکو هەڵمەتى هەڵبژاردن بە کاردەهێندرێت، بەڵام لە واقیعدا ئەگەر سەیرى یاساى هەڵبژاردن بکەین، کە پارێزگایەک دەکات بە چەند بازنەیەک، نموونە پارتێکى سیاسى ناتوانێ بە یەک لیستى دیاریکراو لە پارێزگایەکەى خۆى بێتەخوارێ، دەبێ هەر لە بازنەیەکدا خۆى وێنا بکات، بۆیە یاساى هەڵبژاردن و ئەنجامى هەڵبژاردنەکان دەکەوێتە سەر بازنەى هەڵبژاردنەکە، بەڵام ئەگەر لێکتێگەیشتن هەبێ بەڵێ دەکرێ هاوپەیمانى سیاسى بکرێ بۆ دواى ئەنجامەکانى هەڵبژاردن، کە حکوومەت بە چە شێوازێک پێکدەهێندرێ ئەوە لەلایەک.\nلە لایەکى تریشەوە تائێستا دڵەڕاوێک و پەلە پەلەیەک هەیە لەناو هەندێ لایەنى سیاسى بۆ واژووکردنى هاوپەیمانییەتیەک بە خێرایى. لە سەردانەکەى پێشووى شاندى پارتى دیموکراتى کوردستان بۆ بەغدا، کاک هوشیار زێبارى و کاک جەعفەر ئیمینیکى هاتن، بە ئاشکرا ئەوەمان هەست پێکرد کە هەندێ لایەنى سیاسى شیعە و سوننە پەلە پەلەییەکییان پێوەدیارە بۆ دروستکردنى هاوپەیمانى، بەڵام لە کۆى گشتییدا دیسان دەگەڕێنەوە بۆ یاساى هەڵبژاردن کە شتێکى ترمان پێدەڵێت، دەڵێ ئەو هاوپەیمانیەتییەى کە ئێستا دەکرێ و پەلەلەى پێوە دیارە تەنها هەڵمەتێکى هەڵبژاردنە، یانى وەکو قەوارەیەکى گەورە خۆیان نیشاندەدەن، بەڵام لە دواجاردا دەرئەنجامى هەڵبژاردنەکان کە بەچى لایەک دادەکەوێتەوە، ئەوکات دەتوانین هاوپەیمانى ئەسڵى ڕابگەینین.\nــ کەواتە مەبەستت ئەوەیە سەرەتا دەبێ دیاربێ کام قەوار پێگەى چۆن دەبێ و چەند کورسى بەدەست دەهێنێ، دواتریش هەر لە ئێستاوە ژمارەیەک لە کەناڵەکانى ڕاگەیاندن باسى ئەوەیان کردووە بۆ نموونە ڕەوتى حیکمە و محمد حەلبوسى و ناوى پارتى دیموکراتى کوردستانیشان هێناوە، کە پێکەوە هاوپەیمانى دەکەن، ئەوە تا چەند ڕاستە؟\nشوان محەممەد تەها: بەڕاستى پارتى دیموکراتى کوردستان بە شێوەیەکى ڕاشکاوانە ئەوەى گوتووە، ئێمە هاوپەیمانییەتى لەگەڵ هیچ لایەنێک ناکەین لەسەر حیسابى ئەوى تر، مەسەلەن ئەگەر قەوارەیەکى شیعەکان بە نموونە وەرگرین، هاوپەیمانى لەگەڵ شیعەکان ناکەین لە دژى لایەنەکەى تر، بەڵام ئێمەش پارتێکى سیاسیین لە دواجاریشدا هەرێمى کوردستان لە ئەستۆى ئێمەدایە، ئێمە بەرژەوەندییەکانى خەڵکى کوردستان لەبەرچاو دەگرین، بەپێى بەرژەوەندییەکانى هەرێمى کوردستان و پتەوکردنى پێگەى هەرێمى کوردستان دەڕوانینە ئەو بڵانسەى کە لە عێراق هەیە، چونکە تا ئێستا ئەوە ساغ نەبۆتەوە ئایا گەورەترین کوتلە لە ناو پەرلەمان یان لە کاتى ئەنجامى هەڵبژاردنەکان ڕادەگەیندرێت چە کوتلەکە، ئەو تەفسیر و تەئویلاتەى کە کاتى خۆى کراوە تا ئێستاش عێراق گیرۆدەى ئەو بابەتەیە، بۆیە من پێموایە باشترین هاوپەیمانى ئەو هاوپەیمانییە کە لە دواى ئەنجامى هەڵبژاردنەکان یەکلایى دەکرێتەوە، ئێمە وەک پارتى دیموکراتى کوردستان ئەوەمان بە ئاشکرا بە لایەنە سیاسییەکان گوتووە، سەرەتا دەبێ هەر کەسێک قەبارەى هەڵبژاردنى خۆى بزانێ، لە دواجاردا بێتە ناو بابەتێک کە پێیدەگوترێ هاوپەیمانى، چونکە هاوپەیمانى بەوە نییە چەند لایەنێک لەگەڵ یەکتر ڕێکدەوکەون، وەکو کوتلەیەکى گەورە کە خۆیان نیشان دەدەن و لە دواجاردا ئەنجامەکانیان سوودى هەبێ.\nبەڵام وەکو ئێمە دەڵێین هەندێ لایەنى سیاسى شیعە لە عێراق دا هەن، نە ئەوان لەسەر پاوەنى ئێمەن نە ئێمەش لەسەر پاوەنى ئەوانین، ڕەنگە ئەوان کاریگەرییەکى ئەتۆیان نەبێ لەسەر گۆڕەپانى ئەو هەڵبژاردنەى کە ئێمە هەمانە، ڕەنگە ئێمەش کاریگەرییەکى ئەتۆمان لەسەر گۆڕەپانى ئەوان نەبێ، ئەگەر ڕەوتى سەدر یان ڕەوتى حیکمە بە نموونە وەربگرین، ڕەوتى حیکمە هیچ ئیزافەیەک بۆ ئێمە دروست ناکات لە هەڵمەتى هەڵبژاردن لەناو کوردستان، ئێمە هیچ ئیزافەیەک بۆ ئەوان ناکەین لەشارەکانى باشوورى عێراق دا لە پرۆسەى هەڵبژاردندا، چونکە دیسان دەگەڕێمەوە بۆ ئەو یاسایەى ئەمجارە، کە هەڵبژاردنى پێوە بەندە و هەندێ ئەحکامى خۆى هەیە، دەبێ بەپێى ئەو ئەحکامانە مامەڵە لەگەڵ هاوکێشەکان بکەین.\nــ کورد لەگەڵ ئەو ئەحکامەى جەنابت باس دەکەى، ئەمجارە چۆن مامەڵە دەکات، لە بەغدا چۆن باسى هەڵبژاردنەکان دەکرێ، کورد هیچ ستراتیژییەتێک یان پلانێکى هەیە بۆ ئەو هەڵبژاردنە؟\nشوان محەممەد تەها: بەتاکید پارتى دیموکراتى کوردستان روونە کە خاوەن بنکەیەکى جەماوەرى ئێجگار گەورەیە، وە ناوچەکانى چە بەو پێگەیەى لە هەرێمى کوردستان هەیەتى وەکو پەرلەمانى کوردستان چە وەکو ئەو ئەندام پەرلەمانانەى کە لە بەغدا هەمانە، یانى قەبارەى پارتى دیموکراتى وردستان لە ناو پارتەکانى دیکەى کوردستان دیارە، هەموو لایەنێک دەزانى قەبارەى خۆى چەندە، من وەکو چاودێرێک پێموا نییە ئەوجارە دەرەنجامەکانى هەڵبژاردن بەپێى کورسى و ئەو پارتانەى خاوەن کورسییەکى زۆرن ئیزافەیەکى ئەتۆ بکات، یانى پارتى دوو کورسى کەمتر بێنێ یان دوو کورسى زیاتر بێنێ، هیچ لە هاوکێشەکە ناگۆڕێ.\nبەڵام لە کۆى گشتییدا ئەو سیاسەتى کە پارتى دیموکراتى کوردستان هەڵیدەگری بۆ ئایندەیەکى نوێ، ئەوە لەلاى ئێمە گرنگە، وەکو جەنابى سەرۆکى هەرێم باسیکرد، کێشە بنەڕەتییەکان چۆن بتوانین چارەسەر بکەین، ئێمە چەندین حکوومەتمان پێکهێناوە، ئەو حیزبانەى کە کورسیان هەیە مەسەلەن ڕەوتى سەدر، پارتى دیموکراتى کوردستان، حیزبى دەعوە، ئەو پارتانەن کە خاوەنى حیزبى زۆربوونە، بەڵام لە دواجاردا پاشاگەردانى هەر دروستبوویەوە، بۆیە ژمارەى کوردسییەکان ڕەنگە کاریگەرییەکى ئەوتۆ لە ئایندە نەکات، بۆیە پێمانوایە ئەگەر بمانەوێ کێشە بنەڕەتییەکان چارەسەر بکەین، هەروەک لە دواین وتارى دا، سەرۆکى هەرێم ئاماژەى پێکرد، پێویستى بە لێکتێگەیشتنى پێشوەختە هەیە لەسەر ئوسووسەکى سیاسى، نەک لەسەر ژمارەى کورسى، کە ئەولایەنە چەند کورسى بەردەکەوێ یاخود چەند کورسى بەرناکەوێ.\nــ بە بۆچوونى جەنابت کە چەند ساڵێک لە پەرلەمانى عێراق ئەندام پەرلەمان بووى، ئێستا ئەو هەموو دژایەتیەى کوردستان دەکرێ بەتایبەت پارتى دیموکراتى کوردستان چییە، کە هەندێ نوێنەرى کوردیش فراکسیۆنیان پێکهێناوە و لەدژى هەرێمى قسە دەکەن و دژى داواکاریى و مافەکانى هەرێمن، هۆکار چییە؟\nشوان محەممەد تەها: من ڕەنگە بە شێوەیەکى تر بیڵێم، دژایەتیکردنى پارتى دیموکراتى کوردستان دژایەتیکردنى کوردستانە، لەبەر ئەوەى پارتى دیموکراتى کوردستان خاوەن گەورەترین پێگەیە، پارتى حکوومەتى لە کوردستان پێکهێناوە بەهەمان شێوە گەورەترین قەوارەى سیاسیى کوردییە کە لە بەغدا هەیە، پەیامەکانى پارتى دیموکراتى کوردستان رەهەندێکى نیشتمانیان هەیە، بۆ پێکانى پێگەى هەرێمى کوردستان، ڕەنگە هەندێ لایەنى سیاسى هەبێ ناپرژێنە سەر ئەوەى یاخود زاتى ئەوە نەکەن بە شێوەەیەکى ڕاستەوخۆ ناوى هەرێمى کوردستان بهێنن، لە پەناى پارتى دیموکراتى کوردستان پەنا بۆ دژایەتیکردنى هەرێمى کوردستان دەبەن، هەروەکو چۆن ئێستا لە کەرکووک دەبینین، مەبەست لێرە بارەگاکانى پارتى دیموکراتى کوردستانە، کە مافى خۆمانە وەکو پارتێکى موجاز ئامادەبوونمان پێبدرێتەوە، بەڵکو لێدانى پێگەى کوردە لە شارى کەرکووک یان لە مووسڵ و مەخموور و دیالە، بەڵکو مەبەست لێدانى پێگەى کوردە، پێگەى کورد چۆن دەیپێکن؟ ئەویش لە ڕێگەى پارتى دیموکراتى کوردستانەوەیە، ئەوەش ئەوەمان پێدەڵێت دیارە پارتى دیموکراتى کوردستان سەرمەشقى بزووتنەوەى رزگاریخوازى کوردستانى کردووە، ئەوە پێداهەڵگۆتنى پارتى نییە، بەڵکو ئەو بارودۆخەى لە کوردستان هەیە ئەوەمان پێدەڵێت، کە پارتى دیموکراتى کوردستان ئەو پێگە سیاسیەى هەیە بۆیە پارتى دەیپێکن، کە لە ئەسڵدا بڕوایان بە شتێک نەماوە ناوى هەرێمى کوردستان بێت، زۆر لایەنى سیاسى بڕوایان بە سیستەمى فیدراڵى نەماوە، هەنگاو دەنێنن بۆ حکوومەتى مەرکەزى، بە تاکید ئەوەش ڕەنگە خەیاڵێکى خاو بێ و ئاوا بە سوک و سانایى ناتوانن ئەو بابەتە بەپێکن، بەڵام لە دواجاردا پەنا بۆ پارتى دیموکراتى کوردستان دەبەن، چونکە تانە لێدان لە پارتى واتە تانە لێدان لە کورد.\nــ وەک ئێوە دەڵێن زۆر لایەنى سیاسى بڕوایان بە فیدراڵى و هەرێمى کوردستان نەماوە، باشە چۆن و لەسەر چە بنەمایەک ئیتر لەگەڵ ئەوانە دادەنیشن و قەناعەتیان پێدەهێنن، کە لە ماوەى هەژدە ساڵى ڕابردوو دەستوور و بنەماکانى شەرکەت و تەوازن و تەوافوق هیچ یەکێک لەوانەیان نەکردووە و ناشکەن، ئیتر بە تەماى چین؟\nشوان محەممەد تەها: ئیتر ئەوە قەدرى خەڵکى کوردستانە کە تووشى ئەو حاڵە بوونە، ئەگەر دەرەنجامەکانى رێفراندۆمى ئێمە سەرکەوتووبایە، من ناڵێم هەر پارتى زۆر لایەنى سیاسى دیکەى کوردستان درکیان بەوە کردووە کە پێکەوەژیان لە عێراق ئەستەمە بۆیە پەنایان بۆ ئەو بژاردەیە برد، کە بژاردەى رێفراندۆمى سەربەخۆیى کوردستانە، ئەو گەلەکۆمەیەى لەناوچە لە هەرێمى کوردستان کرا بەچاو پۆشینى وڵاتانى ئەوروپى لەو پرسە، دواجار ئەو هێرشانەى کە لەبەغدا دەکرا بۆ سەر پێگەى هەرێمى کوردستان، ئەوەمان پێدەڵێت ئەوە بە خۆشى خۆمان نییە لەگەڵ ئەوان دەژین، بەماناى ئەوەش نییە کورد هەر چاوەڕوان دەکات ڕۆژ بە ڕۆژ پێگەى لە هەرێمى کوردستان بەرەو نشێوى بڕوات، وەکو دەڵێن ئەوەش سنوورێکى هەیە.\nپارتى دیموکراتى کوردستان بە شێوەیەکى ڕاشکاوانە گوتوویەتى ئێمە هاوپەیمانیەتى لەگەڵ هیچ لایەنێک ناکەین لەسەر حیسابى لایەنێکى تر.\nبەڵام دەبێ ئەوەشمان بیرنەچێت، من پێموانییە حکوومەتى عێراقى کە ناتوانێ سیستەمى پۆلیسى هاتووچۆ چارەسەر بکات، چۆن دەتوانێ سیستەمى حکوومڕانیى لە عێراق ڕاستەڕێ بکات، چۆن دەتوانێ کێشەکانى نێوان هەرێم و بەغدا یان نیگەرانییەکانى خەڵکى باشوورى عێراق چارەسەر بکات، بۆیە ئەو عەقڵیەتەى ئێستا حکوومڕانى دەکات ناتوانێ هیچ کێشەیەک چارەسەر بکات، تۆ وەرە سەیرى شارى بەغدا بکە و لە هەر هاووڵاتییەکى عەرەب بپرسە، کە ڕۆژانە دێتە ناو شارى بەغدا وەک پایتەختى حکوومەتى فیدراڵی بزانە لە چە بارودۆخێکدا دەژین، جا بابەتى گەندەڵى و میلیشیایى و کوشتن و بەڕین و هەڵکوتانە سەر ماڵى خەڵک ئەوان لەلایەک بوەستێ، تەنها سەیرى ژیانى فەرمانبەرێکى ئاسایی بکە کە دەچێتە دەوام و دەگەڕێتەوە ماڵى خۆى بزانە لە چە معاناتێکدایە، ئەو حکوومەتە نەتوانێ ئەو کێشانە چارەسەر بکات چۆن دەتوانێ کێشە بنەڕەتییەکان چارەسەر بکات، کە ئێستا عێراق پێوەى نیگەرانە.\nــ سەبارەت بە پێگەى کورد لە بەغدا، ئێستا ئەوەى دەبیندرێ کورد لەناوخۆدا تەبا نییە لەسەر پرسە ستراتیژییەکان لەسەر پرسە نیشتمانییەکان کە زۆرجار دەبیندرێ، ئایا بە بۆچوونى ئێوە ئەو پێگەیە بە بەراورد بە خولەکانى ڕابردوو ئێستا لە چە ئاستێکدایە؟\nشوان محەممەد تەها: لە عێراق کەس لە ئاستى خۆیدا نەماوە، وەکو پارتى سیاسى، پارتە شیعەکان لە ئاستى خۆیاندا نەماون، سوننە بە هەمان شێوە ناڵێم کورد لەوان باشترە، بەڵام لە دواجاردا کێشەمان ئەوە نییە لەگەڵ پارتە سیاسییەکان چەند ناکۆکین، کێشە و پەیامى ئێمە چییە، ئێمە چۆن دەتوانین بەرگرى لە داخوازییەکانى خەڵکى کوردستان بکەین، کۆکى و ناکۆکى ڕەنگە دوو لایەنى سیاسى ناکۆک بن لەسەر هەندێ بابەت، بەڵام ئەو بابەتانەى کە رەهەندى نیشتمانیان هەیە و پەیوەستن بە ئیرادەى خەڵکى کوردستانەوە، دەبێ ئەوە بە یەک چاو سەیر بکرێ، کەس لە پێگەى خۆى نەماوە، چونکە عێراق بۆخۆى شتێک نەماوە بەناوى دەوڵەت و عێراق لە لێژییە، وەک لەسەرەتادا باسمکرد تۆ چۆن دەتوانی کوردستان وەکو حاڵەتێک لە عێراق جیا بکەیەوە.\nتۆ لە بارودۆخى ئەمنى و سەقامیگرى گەڕی، کە هەرێمى کوردستان دەمێکە سەقامگیرى ئەمنى و ئاسایشى بە خۆییەوە بینیووە، بوژانەوەى ئابوورى هەیە، کورستان بە شاهیدى ئەوانیش کە باسى دەکەن نموونەیەکى ئیجابییە، دەکرێ سوودى لێوەربگیرێ، بەڵام نەیانتوانى سوود لە ئەزموونى کوردستان وەربگرن، لەجیاتى ئەوەى سوودى لێوەرگرن هەوڵدەدەن بیپێکن، کۆى ئەو کێشان بە حەقیقەت پەیوەستن بە وڵاتانى دراوسێیەوە، عێراق وڵاتێکە بۆتە گۆڕەپانى ململانێی وڵاتانى تر، قیادەى سیاسى لە عێراق یاریکەر نین، بەڵکو عێراقیان کردۆتە گۆڕەپانێک بۆ ئەوەى خەڵکى تر یارى تێدا بکات، ئێران و ئەمەریکا بە نموونە، گەورەترین یارى لە نێوان ئێران و ئەمەریکا لە گۆڕەپانى عێراق دایە، کە ڕەنگدانەوەیەکى سلبى لەسەر واقیعى سیاسى، ئابوورى، ئەمنى و میزاجى خەڵکى ئەو وڵاتە دروستکردووە.\nــ هەست ناکرێ ئەمەریکاش ڕۆڵى وەک جاران نەماوە یان ئەمەریکاش عێراقى پشتگوێخستووە، بە چە هۆکارێک ئێستا دەبینین حەشدى شەعبى بە ڕۆژى رووناک بەردەوامە لە هێرشکردنە سەر هێزى هاوپەیمانان و هەڕەشە لە سەرۆک وەزیران دەکات، چەند جارێک هەولێرى مووشەکباران کردووە، ئەمە چۆن دەخوێنیەوە؟\nشوان محەممەد تەها: هەندێ موفرەد هەیە دەبێ لێکى جیابکەینەوە، دەستەى حەشدى شەعبى بە ڕاشکاوانەوە دەڵێت ئێمە هیچ پەیوەندییمان مووشەکبارانکردنى سەفارەکى ئەمەریکى و هەرێمى کورستانەوە نییە، بەڵام هەندێک فسائیل هەن بەو کارە هەڵدەستن کە فەسائیلى مقاوەمەیان پێدەگوترێ، بەتاکید بە نوێژى نیوەڕۆ دیارە هەر کوردستان نییە هەموو عێراق دەپێکن، ئەوە بەڵایەکە تووشى گەلانى عێراق بووە، دواتر ئەمەریکا چەند گرنگى بە پێگەى عێراق دەدات ئەوە پەیوەستە بە سیاسەتى دەرەوەى ئەمەریکا، بەڵام ئەوەى ئێمە هەستى پێدەکەین لە عێراق، لەسەر ئەرزى واقیع ئەمەریکا هیچ ڕۆڵ و کاریگەرییەکى نەماوە، تەنها لە ژوورە تاریکەکان نەبێ یاخود لە ئاسمان دەتوانێ تەحکوم بە عێراق بکات، ئەگەرنا لەسەر ئەرزى واقیع لە عێراق ئەمەریکا هیچ هێزێکى ئەوتۆى نییە و ناتوانێ هیچ بابەتێک فەرز بکات، تەنانەت بچووکترین داودەزگاى ناتوانێ جووڵە پێبکات لە عێراق دا.\nــ وەک بەڕێز نێچیرڤان بارزانیش باسیکرد ئیتر دەبێ قۆناغێکى نوێ دەست پێکات، ئەو قۆناغە نوێیە لەسەر چە بنەما و میکانیزمێک دەبێت؟\nشوان محەممەد تەها: ئەو بنەمایە ئەوەیە کە دەبێ هەموو قەوارە سیاسییەکانى عێراق لەوە حاڵى بن، ئەگەر گۆڕانکارییەکى گەورە لە ناوچەکە ڕووبدات ئەو پارتە سیاسیانەى کە ئێستا حکووم دەکەن بەرەو لێژیى و نەمان دەڕۆن، پارتە سیاسییە کوردییەکانیش پەیوەستن بە ئیرادەى خەڵکى کوردستانەوە، بەڵام هەندێ پارتى سیاسى کە پەیوەستن بە ئیرادەى وڵاتانى دراوسێیەوە یان وەک دەڵێن بە سوتفە هاتوونەتە مەیدانەکە، ئەگەر تۆ تەماشاى لیستى ئەو پارتە سیاسییانەى کە ئێستا بە دەقیقى ژمارەکەم لەبەر نییە کە هاتوونەتە ناو پرۆسەى هەڵبژاردنەوە ڕەنگە تووشى سەرسوڕمان بی، بۆیە ئەو واقیعە بەو جۆرە بڕوات بە تاکید بەرەو لێژى دەچن، وە زۆر لایەنى سیاسى ڕۆڵ و کاریگەریان هەبووە لەو پاشاگەردانی و گەندەڵى و ماڵوێرانییەى ئێستا هەیە، لە پەلکێشکردنى وڵاتانى دراوسێیەوە بگرە تاوەکو چاوساغیکردن بۆیان، بەتاکید ئەو لایەنانە لەبەردەم لە ناوچوونێکى حەتمیدان.


Home›هەواڵ›جیهان›لە کۆنگرێس داوای هەڵوێستێکی توند دژ بە ئەردۆغان دەکرێت\n170 ئەندامی ئەنجومەنی نوێنەرانی ئەمریکا نامەیەکیان ئاڕاستەی وەزیری دەرەوەی وڵاتەکەیان کردووە و داوا دەکەن ئیدارەی نوێی ئەمریکا هەڵوێست و سیاسەتی دژ بە حکومەتەکەی ئەردۆغان و پێشێلکاری مافەکانی مرۆڤ لە تورکیا توندبێت.\nلە کاتێکدایە کە ئیدارەی ئەمریکا سەرقاڵی داڕشتنی سیاسەتی دەرەوەی وڵاتەکەیەتی، ئەو ئەندامانەی کۆنگرێس وتوویانە: “ئەردۆغان بووەتەهۆی ئەوەی ئاڵۆزی لە پەیوەندییەکانی نێوان تورکیا و ئەمریکا دروستبکات”.\nکۆنگرێسمانەکان وتوویانە “پێشێلکاری مافەکانی مرۆڤ و خراپی رەوشی دیموکراسیەتە لە تورکیا مایەی نیگەرانیە بۆ ئەمریکا”.\nیەکێک لەو پرسانەی کە تیشکیان خستووەتەسەر، “خراپی رەوشی ئازادی رادەربڕین”ە لە تورکیا کە بەوهۆیەوە سەدان رۆژنامەنووس خراونەتە زیندان.\nدەشڵێت: “ئەردۆغان بووەتەهۆی ئەوەی سیستەمی دادوەری لە تورکیا لاوازبێت و سیاسەت پەلبکێشێتەناو دام و دەزگا سەربازی و هەواڵگرییەکانی ئەو وڵاتە، سیاسەتمەدارە ئۆپۆزسیۆنەکان و کەمە نەتەوەکان لە تورکیا نادادپەروەرانە خراونەتە زیندان.\nهاتووچۆی ئۆتۆمبێل لە هەولێر سنووردار دەکرێت\nنێچيرڤان بارزانی: پێويستە پەلەبکرێت لە هەماهەنگی نێوان پێشمەرگە و سوپای عێراق\nلە بەرامبەر ئەوەی هیچ نەکات، پیاوێک خۆی دەدات بە کرێ\nئەردۆغان فەرمان بە نغرۆ کردنی کەشتییەکی یۆنانیی دەدات.. بەڵام ژەنەراڵەکانی بە قسەی ناکەن\nبه‌وێنه:به‌شێك له وه‌رزشكاره دێرینه‌كانى شارى سلێمانى به هۆى ئیش و كاره‌وه وازییان له وه‌رزش هێناوه


لەدەرەوەی پلانی ئەمنی ئیدارەی كەركوك بۆ رۆژانی نەورۆز، پێشمەرگە دڵنیایی دەدات\nبونەكانی نەورۆز و راپەڕینی كەركوك لە نزیك بوونەوەدان و خەڵكی كوردی شارەكە خۆیان بۆ ئەو یادانە ئامادەكردوە، بەمەبەستی بەڕێكردنی ئەو یادانە بەشێوەیەكی پارێزراو هێزە عێراقیەكان پلانی ئەمنی خۆیان بۆ رۆژانی نەورۆز ئاشكرا كرد، ئەو پلانە بێ بوونی نوێنەری پێشمەرگە و ئاسایش لە كۆبوونەوەكاندا ئەنجامدرا، هەربۆیە پێشمەرگە لای خۆیانەوە ئامادەباشیان كردوە بۆ ئەو رۆژانە و دڵنیایی بە هاوڵاتیان دەدەن لە كاتی گەشت و سەیراندا پارێزراو دەبن.\nرێبوار عەلی كەریم فەرماندەی لیوای یەكی پێشمەرگە لە سنوری رۆژهەڵاتی كەركوك بۆ هەواڵ وتی: “ئێمە وەكو هێزی پێشمەرگە لە پلانی ئەمنی نێو شاری كەركوكدا نین بە هیچ شێوەیەك و هەماهەنگیمان نییە لەگەڵ هیچ هێزێك، بەڵام سنورەكانی خۆمان لە قەرەهەنجیر و چیمەن و خاڵەبازیانی و شوان بەدڵنیاییەوە ئەمنیەتی ئەو ناوچانە بە تەواوی دەپارێزرێت و پلانی ئەمنی بۆ دانراوە”.\nئەو فەرماندەیەی پێشمەرگە وتی: “پلانی رۆژانی نەورۆز و بەهارمان داڕشتوە و لە سنورەكانی خومان رێوشوێنی توندوتۆڵ دەگیرێتە بەر بۆ پاراستنی هاوڵاتیان و گەشت و سەیران كردنیان بە ئارامی و ئازادی بە تایبەت رۆژی پشوی نەورۆز كە دەكەوێتە پێنجشەم و هەینیشی لەگەڵدایە و خەڵكێكی زۆر دێتە دەرەوە بۆ گەشت و سەیران”\nسەبارەت بە هەماهەنگی لەگەڵ هێزە عێراقیەكان بۆ پلانی نەورۆز و بەهار ئەو فەرماندەیەی پێشمەرگە رونیكردەوە: “هیچ هەماهەنگیەكمان نییە لە ئاستی زەمینیدا و ئێمە سنورەكانی خۆمان لە ژێردەستی خۆماندایە و ئەگەر كارێك بكرێت بۆ هەماهەنگی ئەوە لە ئاستی وزاریدا دەكرێت و ئەوكات دەبێت نوسراومان بۆبێت”.\nهێزەكانی ئاسایشی سەر بەیەكێتی نیشتیمانی كوردستان كە هێزێكی تری كوردیی شاری كەركوكن سەبارەت بە كۆبوونەوە و داڕشتنی پلانی ئەمنی بەپێی زانیاریەكان هیچ ئامادەنەبوون و نوێنەریان نەبووە و هەواڵ هەوڵیدا لێدوان لە بەڕێوبەرایەتی ئاسایشی كەركوك وەربگرێت بەڵام ئامادەنەبوون.\nلای خۆیەوە رەوەند مەلا مەحمود جێگری یەكەمی لێپرسراوی مەڵبەندی دووی یەكێتی نیشتیمانی كوردستان بۆ هەواڵ وتی: “لە كۆبوونەوەكاندا بەشداربووین وەكو نوێنەری مەڵبەندو ئەوان پشوی نەورۆز و یادی راپەرینیان بە بۆنەیەكی كوردی ناوبردوەو ئاماژەیان بەوە كرد كە دەبێت لەو رۆژەدا رێز لە هاوڵاتیانی كورد بگیرێت و سەرو ماڵیان پارێزراوبێت و لە كاتی دەرچونیشدا بۆ گەشت و ئاهەنگ رەچاوی ئەو رۆژە بكرێت و لە بازگەكاندا كێشە بۆ خەڵك دروست نەكرێت”.\nهەروەها وتی: “هەڵكردنی ئاڵاش قسەی لەسەر نەكراوە و هەموو ساڵێك هەڵكراوەو خەڵك ئەگەر هەندێك لایەن و كەس بهێڵن ترسیان نییەو بۆنەو یادەكە كوردانە پیرۆز دەكەن، دڵنیایش دەدەین هیچ شتێك نییە و داوا دەكەین خەڵكی ئاسایی یادەكە تێپەڕێنن”.\nلەهەفتەی رابردودا لە كۆبوونەوەیەكدا هەریەكە لە پارێزگاری بەوەكالەتی كەركوك و جێگری سەرۆكی ئۆپەراسیۆنە هاوبەشەكانی عێراق و فەرماندەی ئۆپەراسیۆنە هاوبەشەكانی كەركوك و فەرماندەیی فیرقەكانی پۆلیسی فیدڕاڵی سنوری كەركوك و نوێنەرانی لیوای ٦١ی تایبەتی سەرۆكایەتی وەزیران و فەرماندەی لیوای ١٦ی حەشدی حەشدی توركمانی و فەرماندەی فەوجی دژەتیرۆر و بەرپرسانی سەرجەم بەش و بنكەكانی پۆلیسی كەركوك و نوێنەرانی هاتوچۆ و تەندروستی ئامادەبوون و دواتر لە كۆنگەرەیەكی رۆژنامەوانی پلانەكە ئاشكرا كرا.\nفەرماندەی ئۆپەراسیۆنە هاوبەشەكان رایگەیاند: پلانی ئەمنی پاراستنی كەركوك بۆ نەورۆز لە رۆژی ٢٠ی ئازارەوە دەستپێدەكات و سەرجەم جومگە ئەمنییەكان و هێزی ئاسمانی عێراق تێیدا بەشداری دەكات و ئەمەش بۆ پاراستنی سەرجەم هاونیشتمانیانە\nوتیشی: پلانەكە سەرجەم پارێزگاكە دەگرێتەوە و پاراستنی چواردەوری كەركوك لەخۆدەگرێت هەر لە رێگەكانی چواردەوری كەركوك، كە لە سلێمانی و هەولێر و داقوق و لەیلان و دوبسەوە هێز بڵاوە پێدەكرێت و تەنانەت باشوری كەركوكیش دەگرێتەوە و ئەگەر لە قەڵاش یادەكە كرایەوە ئەوا پاراستنی ئەركی فەرماندەیی ئۆپەراسیۆنە هاوبەشەكانە.\nهاوكات راكان سەعید پارێزگاری بە وەكالەتی كەركوك بەبۆنەی پلانی ئەمنیەوە بۆ رۆژانی نەورۆز وتی: “رۆژی ٢٠ی ئادار دەكەین بە پشوی فەرمی بۆ سەرجەم فەرمانبەران و ناوەندەكانی خوێندن تا بە ئارامیی ئەو یادە بكرێتەوە”.\n3/16/2019 3:09:07 PM


باشترین و خراپترین خواردن لە پارشێودا - KGN\nشارەزایانی بواری خۆراک ژه‌می پارشێو به ژه‌مێکی گرنگ و سه‌ره‌کی له مانگی پیرۆزی ڕه‌مه‌زان داده‌نێن بۆ ئەو کەسانەی کە بە ڕژوو دەبن ، که که‌سی ڕۆژووه‌وان پێویستی به خواردن ده‌بێت و تا دره‌نگتریش بخورێت باشتره.\nشارەزایان بواری خۆراک باشترین و خراپرتین خۆراک دەسنیشان دەکەن لە کاتی پارشێودا کە بۆ ئەم دوو کۆمەڵە پۆلینی دەکەن:\nباشترین جۆره‌کانی خۆراک بۆ پارشێو:\nیه‌کێک له‌م خۆراکانه: یه‌ک قاپ ماست یان هێلکه‌ی کوڵاو یان په‌نیر یان نیسکێنه یان گوێز و هه‌نگوین یان لوبیای کوڵاو.\nنانی تیری له گه‌ڵ دوو بۆ سێ ده‌نک زه‌یتوون.\nمیوه‌یه‌ک یان سه‌وزه‌یه‌ک وه‌ک شوتی، کاڵه‌ک، ترۆزی، خه‌یار، قه‌یسی، خورما، مۆز، چواله‌ی سه‌وز، هه‌ڵوژه، ڕێواس، شلیک.\nیه‌ک بۆ دوو په‌رداخ ئاو.\nچا باشتره نه‌خورێته‌وه، ئه‌گه‌ریش خورا با یه‌ک پیاڵه زیاتر نه‌بێت.\nپێویسته تا نیو کاتژمێر پاش خواردن مرۆڤ پاڵ نه‌که‌وێت و نه‌خه‌وێته‌وه.\nخه‌راپترین جۆره‌کانی خۆراک بۆ پارشێو:\nبرنج و شله.\nشیرینی و چه‌وری.\nفه‌ست فود یان خۆراکه ئاماده‌کراوه‌کان.\nشه‌ربه‌تی گیراوه و خواردنه گازییه‌کان.\nخۆراکی سوێر و پڕ به‌هارات و ترشیات و سوێرکراو.


تەقەکەرانى دوو کۆمیتەکەى یەکێتى نیشتیمانى کوردستان لە شارى هەولێر دەستگیرکران و بە گوێرەى سەرچاوەیەکى ئەمنى ئەو شارە، تەقەکەرەکان کەسانى گێرەشێوێنن.\nئەمڕۆ (شەممە، 21ى ئەیلولی 2019) سەرچاوەیەکی ئەمنى کە نەیویست ناوى بهێنرێت بە ناس کوردی ڕاگەیاند “دوێنی (هەینی، 20ى ئەیلولى 2019)، هێزێکی ئاسایشی سەر بە بەڕێوەبەرایەتی ئاسایشی هەولێر توانیوویانە چەند کەسێک بە تۆمەتی تەقەکردن لە کۆمیتەکانی یەکێتی نیشتیمانی کوردستان، لەشاری هەولێر دەستگیربکەن”.\nبە گوێرەی سەرچاوەکە، ئەو کەسانەی دەستگیرکراوون، نزیکەی سێ کەسن وبەپێی زانیارییە سەرەتاییەکان دەرکەوتووە ئەو کەسانە هیچ دەستێکیان لەپشتەوە نییە، بەڵکو ئەو کارەیان تەنها بە مەبەستی گێرەشێوێنى ئەنجامداوە.\nسەرچاوەکەى ناس کورد ئاماژەی بەوەشکرد، لەئێستادا ناتوانرێت زانیاری زیاتر دەرباری ئەو بابەتە ئاشکرا بکرێت ئەوەش بە مەبەستی پارێزگاریکردن لە بەڕێوەچوونی لێکۆڵینەوەکان.\nهاوکات رێبەر ئەحمەد، وەزیری ناوخۆی هەرێمی کوردستان لە کۆنگرەیەکی رۆژنامەوانیدا دەربارەى دیاردەى تەقەکردن لە بارەگا حزبیەکان رایگەیاند “هەر کەسێک پێچەوانەی یاسا بجوڵێتەوە و بێڕێزی بەرامبەر بارەگاکان بکات، ئەوا پێچەوانەی سیاسەتی حکومەتی هەرێمی کوردستانە”.\nوتیشى “هەر کەس و لایەنێکی لەپشتبێت دەبێت بەپێی یاسا چارەسەربکرێت و تاوانباران بدرێنە دادگا”\nشەوی هەینی (20-9-2019)، تەقە لە کۆمیتەی چوار و پێنجی یەکێتی لە هەولێر کرا، بەڵام جگە لە زیانی ماددی هیچ زیانێکی گیانی لێنەکەتەوە و پێشتریش لە شارى سلێمانى و لە درەنگانێکى شەودا تەقە لە لقى ٤ى پارتى دیموکراتى کوردستان کرا.


فیلمی ئەنیمێشنی (خەرەند – الھاویە)، بەرھەمی بەڕێوەبەرایەتی سینەمای ھەولێرە و لە دەرھێنانی (سامی کاکە)ـەیە و بە سپۆنسەری ڕێکخراوی پەروەردەیی فاخیر مێرگەسۆریە، تا ئێستاش زۆرترین بەشداری لە فێستیڤاڵە نێودەوڵەتیەکان کردووە و 7 خەڵاتی جۆراوجۆریش بەدەستھێناوە.\nلە دواھەمین بەشداربوونیشی لە فێستیڤاڵی (کۆبانێ) بۆ کورتە فیلم و فیلمی ئەنیمێشن توانی ببێتە براوەی خەڵاتی باشترین دەرھێنان.\nئەو بەرھەمەی ھونەرمەند سامی کاکە، ناوەڕۆکەکەی باس لە ئێش و ئازاری خانەوادەیەک دەکات، کە بەھۆی جەنگەوە لە زێدی خۆیان بێبەش دەبن و بە ناچاری سەریان ھەڵدەگرن تا لە دوورگەیەکی ئارام بحەسێنەوە، کەچی دەگەن بە وڵاتێکی سەقامگیر، بەڵام دڵیان ھەر بۆ وڵاتەکەی خۆیان لێدەدا و ئاوڕێکی پڕ لە حوزن لە کوردستان دەدەنەوە.\nسامی کاکە، لە ساڵی 1976 لە ھەولێر لە دایک بووە، نزیکەی چارەگە سەدەیەکە لە بواری دەرھێنان کاردەکات و، لە ماوەی ڕابردووشدا خاوەنی چەند بەرھەمێکی جوانە بە ناونیشانی (ئەودیوی تاوان، دارک دەی، تارمایی،Erbil my love، تیرۆر، بۆ یادی ئێوە، ژیان لە گەڕەکێک، سپی سپی، FREE).


عه‌بدوڵا که‌ریم مه‌حمود: شه‌ڕی براکان، کورد کورد بکوژێ. – WTARIKURD\nعه‌بدوڵا که‌ریم مه‌حمود: شه‌ڕی براکان، کورد کورد بکوژێ.\nله رابردوو و ئێستادا، مێژوویه‌کی پڕ له‌شه‌رمه‌زاری و رسواییه بۆ ئه‌و سه‌رکردانه‌ی به سیناریۆی داگیرکه‌رانی نیشتمان، ئه‌و ئاگره هه‌ڵده‌گیرسێنن، کوردو خاکه‌که‌ی سوتماک بکه‌ن.\nرێباز، سه‌رکرده‌ی ئەفسانه‌ی پارتیزانه‌کان\nنیوه‌رۆیه‌کی پایزی ساڵی1986، شه‌ڕی قه‌یوان – ماوه‌ت بوو، ده‌نگی ره‌تڵی تۆپ و راجیمه‌ی تۆپخانه‌ی سوپای عێراق له نێو ئه‌و شاخ و دۆڵانه‌دا ده‌نگی ده‌دایه‌وه، له باره‌گای یه‌کێتی نوسه‌رانه‌وه له گوندی یاخسه‌مه‌ره‌وه گه‌ڕامه‌وه بۆ ماڵی خۆمان له قزله‌ر، له یاخسه‌مه‌وه‌ره‌وه به هه‌نگاوی خێرا رووم کرده گوندی چۆخماخ. رێبازی فه‌رمانده‌و چه‌ند پێشمه‌رگه‌یه‌ک، له که‌پری چایخانه‌که‌ی خواری ئاواییه‌که‌وه دانیشتبوون، تاوێک له‌وه‌به‌ر له‌سه‌ر شاخ، له قۆڵی شه‌ڕه‌کانی به‌رامبه‌ر دوژمن، به‌دل کرابوون و له‌وێ نانیان ده‌خوارد. ئه‌و کاته ئه‌و فه‌رمانده خاوه‌ن قه‌ڵه‌مه‌م نه‌ده‌ناسی، به‌ڵام سه‌رنجم دایه شێوه‌ی قسه‌کردن و هه‌ڵسوکه‌وتی پڕ بوو له ورد بینی، توشی تێڕامانی کردم.\nکۆمه‌ڵێ پرسیاری بێ وه‌ڵامی له ناخما گه‌ڵاڵه کرد، ناو به‌ناو پێشمه‌رگه‌کان پرسیاریان رووبه‌روو ده‌کرده‌وه، ئه‌ویش به هێمنیه‌که‌ی خۆی وه‌ڵامی ده‌دانه‌وه، دواتر ئه‌وه‌ی زیاتر سه‌رنجی راکێشام تا دوا هه‌ناسه‌م ناتوانم له بیری بکه‌م. ریباز ده‌ستی کرد به به‌ر باخه‌ڵه‌که‌یا ، ده‌فته‌رێکی ده‌رهێنا، ناوی ئه‌و هه‌موو لێپرسراو فه‌رمانده سه‌ربازیانه‌ی سوپای عێراقی تیا تۆمار کردبوو، ئه‌وانه‌ی له فه‌یله‌قی یه‌ک و فه‌یله‌قی پێنچ که سه‌رپه‌رشتی شه‌ڕی ناوچه جیا جیاکانی کوردستان یان کردبووه، لیستی ناوی مسته‌شارو ئامر سریه‌و مه‌فره‌زه‌خاس و، ناوی هه‌موو فه‌وجه سوکه‌کانی و خاسوسه‌کانی به پێی شوین و کرده‌وه په‌ڕپوته‌کانیانی تۆمار کردبوو.\nچه‌ند زانیارییه‌کی له سه‌ر گونده‌کانی دۆڵی جافایه‌تی، ناوی شاخ و لوتکه‌کانی، رێگا و توله‌رێ گرنگه‌کانی کۆکرد بۆوه. ئه‌م قه‌ڵه‌مه عا شق و عه‌وداڵی نوسین و کۆکردنه‌وه‌ی زانیاری هه‌موو ئه‌وشوێنانه بوو که رووی تێ ده‌کرد. هه‌موو ئه‌و زانیاریانه‌ی له ده‌فته‌ره‌که‌ی به‌ر باخه‌ڵی دا تۆمار کردبوو. توانایه‌کی زۆر باش و وردی هه‌بوو له تۆمار کردنی هه‌واڵ و راپۆرتی رۆژنامه‌وانی. \nرێبازی فه‌رمانده‌ی پارتیزانی له هه‌ردوو کتێبی [قه‌ند یل به‌غدادی هه‌ژاند ] به سه‌لیقه‌یه‌کی پڕ له ورده‌کارییه‌وه ژیانی پێشمه‌رگایه‌تی و نه‌به‌ردو چالاکی و داستانه‌کان و روودا و مه‌رگه‌ساته‌کانی تۆمار کردووه. به گوزارشتی پڕ له مرۆیانه‌وه، شۆڕ بووه‌ته‌وه بۆ ناو ناخی پڕ له رۆمانسیه‌تی پارتیزانه‌کان و سروشتی پڕ له چۆڵه‌وانی و سوتماک، دنیای پڕ له په‌نهانی شوانه‌کان، تامی نانی وشک و شیر له‌کاتی برسێتی دا.\nدڕندایه‌تی مرۆڤ کاتێ ده‌بێت به جه‌لاد، ده‌ست و رۆحی به خوێنی دیل سوورده‌کات، رووبه‌رووبونه‌وه‌ی ئه‌نفال و ئه‌نفاله‌کانی دوای ئه‌نفال، پیرۆزی و مه‌زنی پێشمه‌رگه‌و پێشمه‌رگایه‌تی به‌ها مه‌زنه‌کانی پارتیزانی ئه‌وساو شکۆمه‌ندی شه‌هیده سه‌روه‌ره‌کان، دڵ و ناخ و هه‌ست و نه‌ستی رێباز له قه‌ندیل باڵاتر و، له سه‌راپا نیشتیمانه‌که‌ی به‌رینتربوو.\nرێباز، رێبازی وه‌فا و ئه‌مه‌ک پێزانینی هه‌ستی به‌رز بۆ شه‌هید، بۆ خاک، بۆ نه‌ته‌وه‌که‌ی، بۆ منداڵان و شوان و جوتیار، بۆ پێشمه‌رگه‌و پارتیزانه‌کانی هاورێ ی.\nبا بڕوانینه مێژووی نزیکی کورد، بزانین خۆمان چه‌ند جه‌لادین، چه‌ند دڕنده‌ین بۆ کوشتنی براکانمان، ئه‌و رێبازه‌ی که رێبازی کرد به رێڕه‌وی به‌ها مه‌زنه‌کانی پارتیزانی تا دوا هه‌ناسه دژی شه‌ڕی براکان و شه‌ڕی خۆکوژی بوو، که‌چی خۆی وه‌ک مه‌سیح له‌و پێ ناوه‌دا به ده‌ستی براکانی خۆی له خاچ درا.\nله شه‌ڕی ناوخۆ ی براکان، براکان لوله‌ی کڵاشینکۆفه‌کانیان ئاراسته‌ی جه‌سته‌ی رێبازو مه‌لا سلێمان کردووه، مه‌خزه‌نی کڵاشیکۆفه‌کانیان له دوو دیل و دوو برینداردا خاڵی کرده‌وه. ئه‌و برایانه له‌دوای راپه‌ڕینه‌وه پارێزگاریان له‌و جاش و مسته‌شارو خائین و جاسوسانه ده‌که‌ن که رێبازی فه‌رمانده له ده‌فته‌ره‌که‌ی به‌ر باخه‌ڵی دا ناویانی تۆمار کردبوو. براکان رۆڵی دیارو پله پایه‌یان به‌و خائین و جاسوسانه، له دام و ده‌زگاکانی حیزبه‌کان و حکومه‌تی هه‌رێم سپارد. ئایا ئه‌م ترژیدیای کۆمیدیایه له ئه‌زموونی کام گه‌لانی دنیا هه‌یه. حیزبه‌کانی کوردستان شانازی به‌و مێژووه پڕ له شه‌رمه‌زاریه‌وه‌ی تۆڵه‌ی کوشتنی براکانه‌وه ده‌که‌ن که‌برا برای خۆی له‌سه‌ر ره‌نگ و ده‌نگ و هزری جیا کوشتووه.\nبورهان شێخ رەئوف: عێراق لە وڵاتى دوو ڕووبارەوە بۆ بیابان.